Dusun Arwah Atok

Semalam, mak ajak gi dusun arwah atok. Dusun yang da diwariskan kepada tiga orang anak arwah atok, iaitu mak saya, pak ngah dan mak usu.

Bertolak seawal 6.30 pagi, sempat sediakan sarapan pagi lempeng cicah dengan baki kuah ayam masak lemak cili padi. Pergi berkonvoi sekali dengan family mak usu. Dua kereta je pun. :p Saya, mak, bapak, mak usu, pak usu dengan cucu mak usu merangkap anak buah nakal saya, Aiman.

Perjalanan dalam lebih kurang setengah jam je. Sampai kat Batu 10, kereta kena park dekat luar. Jalan tanah merah tak sesuai untuk diredah kereta bapak dan pak usu. Kalo de hilux takpe la jugak. Hoho~ So, sampai-sampai tu kena mendaki sejauh entah berapa kilometer.

Mula mendaki

Behenti rehat sekejap sambil tunggu yang lain sampai. Aiman tengok gaung kat bawah.

Kabus waktu pagi di kawasan bukit

Kat bawah bukit tu...lembah ke orang sebut? Ade dusun/kebun orang lain juga~ Ade sungai cantik... T_T

Sampai dusun/kebun arwah atok

Tak sampai setengah jam jugak lah, akhirnya sampai ke dusun yang ade papan tanda bernama arwah atok dengan nama pak ngah. Ini first time saya gi, sebelum ni tak pernah diorang ajak sebab hutan tebal lagi masa tu. Sekarang da nampak terang sikit berbanding dulu, katanya. Kalau dulu, berpeluang jugak lah adik bongsu saya berjumpa dengan ular daun. Hohoho~

Ape yang ade kat dusun kami?

Nampak tak pokok durian otak udang/durian landak yang baru nak tumbuh?

Takde buah-buahan. Hahaha~ Sebab semua baru nak tanam balik. Pokok cempedak da tak berbuah. Bukan musim, mak kata. Pokok durian banyak da kena tebang. Jadi, kena tanam semula. Yang banyak tumbuh kat dusun ni, pokok pucuk ubi. Macam-macam jenis ade. Lepas tu, ada yang da ber'ubi kayu'. Banyak jugak bawak balik rumah semalam.

Si Aiman, banyak betul cakapnya. Dia nak sangat bawak saya tengok air terjun katanya. Tapi semalam air tak deras. Tak terjun sangat pun air tu. Merajuk jugak Aiman sebab kami tak bagi dia mandi air terjun kesayangan dia tu. Kadang-kadang mulut dia keluar perkataan-perkataan yang tak berapa enak dijamah telinga. Penat membebel, last-last petik cili yang da berbuah, gi ugut dia kalau sebut lagi perkataan tak elok, kang cili molot tu. Sekejap je dia diam, lepas tu mula balik. =.=

Semalam, lepas Zohor, hujan. Semua tanaman yang baru dibaja, dibasahi air hujan. Sejuk mata tengok tumbuh-tumbuhan ni menghijau segar lepas hujan. Rasa macam nak ayah buat rumah kat sini pun ade gak. Boleh la bermalam kat sini lain kali. Hahaha~

Balik rumah kul 4 petang, menapak balik ke parking kereta. Masa tu la kaki da mula sakit sebab pakai kasut ketat dan tak sesuai untuk aktiviti mendaki. Ye la, mana bawak balik kasut sport pun paling kurang, pakai kasut hitam masa degree dulu je. Sampai rumah, mandi, solat, terus pengsan.

Sempat jugak mimpi kat dusun lagi.


Hari Terakhir di Kampung Halaman

Indah...

Da sampai hari terakhir kat kampung.

Da tiba masa nak balik semula ke pangkal jalan. =.=

Esok nak balik Johor dah. Huhuhu.

Sedihnya. Sedih sangat-sangat. T_T

Sedihhhhhhhhhh sebab tak bukak langsung journal dengan paper yang berkaitan dengan research selama kat rumah ni. Apa nak jadi lahhhh. Memang la orang cakap, kalo balik rumah takdenye nak bukak buku. Hadoiiii!!!

Tapi tapi tapi, saya ada jugak buat sikit-sikit tauuu. Saya gi mintak tolong labmate forward email pasal research. Err...tapi kannn...dia tak forward sampai hari ni walaupun da tanya banyak kali. =.= So, saya tak bersalah kayyy~ Eh! Hahaha~ *Alasan! Huh!*

Dekat-dekat nak balik Johor ni, mak siap pesan awal-awal, nanti masa musim mengundi, ko takyah balik rumah lah eh. Mesti tiket mahal masa tu. Kalau diorang tak taja tambang flite, takyah la balik mengundi.

Hoh??? Takkan tak balik mak???

=.=

P/S:
 Awak, awak, awak dan awak semua... Hari ni da setahun kan gathering pertama tu? :)


Ini Yang Saya Risaukan

Kita sudah terbiasa dengan dosa.

Kerana setiap hari kita dihimpunkan dengan perkara yang mendatangkan dosa. Bukan sekadar di media massa - kaca TV, internet, radio, malah di depan mata kepala sendiri. Di sekeliling kita semuanya sudah nampak biasa. Perkara mungkar tidak mendatangkan rasa gentar kepada Allah. Sebaliknya, amalan baik dan lebih dituntut oleh Allah menjadi luar biasa dan nampak pelik. Hingga satu masa, mengikut syariat Allah itu lebih mengundang rasa malu berbanding melakukan sesuatu yang jelas nyata dimurkai Allah.

Ya, ini yang saya risaukan. Ini yang bakal anak-anak saya hadapi di masa hadapan kelak dalam proses mengenal kehidupan. Kerana kadang-kadang kita rasa telah berusaha dengan sebaiknya untuk anak-anak di rumah, namun di luar - di sekolah contohnya, anak-anak punya rakan sebaya yang bisa mempengaruhi mereka. Kalau sekarang ini pun saya boleh lihat anak-anak kecil begitu taksub dengan hiburan (secara berlebihan), apatah lagi anak-anak kecil di masa depan kelak, mungkin lebih dari itu. Siapa tahu?

Negatifkah mentaliti saya kalau berfikir seperti ini?

Maafkan saya, namun saya benar-benar risau. Seorang kakak berkata, jihad saya sebagai seorang wanita di rumah adalah untuk ibu bapa, suami, anak-anak dan pembantu saya jika ada. Tetapi tanggungjawab paling besar terletak dalam mendidik anak-anak sejak sedari belum lahir lagi - lebih spesifik, sejak sebelum nikah lagi, hinggalah selepas anak-anak lahir. Nyata begitu berat amanah dan tanggungjawab yang bakal saya pikul di masa hadapan. Dan saya sedari masa hadapan itu tidaklah terlalu jauh untuk menjengah.

Adakah saya sudah bersedia?

P/S:
 Mohon klik
SINI
. Terima kasih.


Kaya La Camniiiiiiiiiiiii.... Nak Jadi Amah Gak!!!

Terkezuttttt bila baca paper pagi ni.

Kaya la amah kalo gaji minimum pun dah RM700 hanya untuk satu tugas khusus aje.

Start bulan depan, kalo orang Malaysia nak amek amah, kena amek banyak-banyak sebab diorang da buat pengkhususan kerja. Kalo tugas dia cuci pinggan aje, maka cuci pinggan aje sampai bila-bila. Kalo mengasuh bayi, mengasuh bayi aje sampai bila-bila. Kalo memasak, memasak je sampai bila-bila. Kalo membasuh baju, basuh baju aje la jugak sampai bila-bila ponnn.

Bila bayangkan, rasa macam dah gaya orang-orang kaya punya pembantu rumah lak. Kan selalu dalam movie-movie, drama-drama Korea, pembantu rumah diorang sampai berpuluh-puluh orang, rupanya mungkin atas sebab yang sama macam dalam berita tu, tugas dikhususkan. Hohoho~

Tapi setakat ni, ada empat bidang je yang dikhususkan. Memasak, mengasuh bayi, menjaga orang tua, dan mengemas rumah.

Tukang update blog takde kayyyy...

Kalo amah tu kaya dengan gaji minimum tu, yang amek dia kerja pun lagi kaya la kan. Erk!

P/S:
 Kang jangan ada kes majikan lari dari rumah lak kang. =.=


Kucing Bukan Manusia

Tinny & Tammy- Model Tilam Cemerlang

Membela kucing mendidik kesabaran.

Saya percaya ramai yang setuju. Tidak mudah membela kucing apatah lagi kalau kucing itu kucing jalanan yang dipungut dan dijadikan haiwan peliharaan. Kerana ketidakbiasaan mereka mengikut 'peraturan' manusia, boleh saja membela kucing menyebabkan penyakit darah tinggi mahupun sakit jantung, malah menambahkan berat "DOSA" pada penimbang amal.

Kucing bukan seperti manusia. Mereka tidak punya akal yang membolehkan mereka belajar dengan secepat mungkin. Mereka tidak tahu menilai di mana tempat untuk membuang najis yang sepatutnya. Sedangkan kucing yang dah pandai buang najis kat luar rumah pun mengambil masa jugak untuk belajar mengorek dan menimbus najis dalam tanah.

Kucing jugak tak tahu mengemas rumah. Jadi janganlah hairan dan terlampau terkejut sambil menjerit nyaring lalu mencarut bila melihat keadaan rumah bersepah selepas mereka bermain kejar-kejar dan cakar-mencakar. Walau banyak kali pun kamu meminta mereka mengemas semula, mereka tidak akan mengemasnya kerana ditambah lagi satu fakta, kucing tak faham bahasa manusia.

Kucing tak pandai memberitahu apabila dia rasa sakit. Kerana kucing bukan manusia yang boleh menceritakan apa yang dia rasa sebagaimana bercerita kepada doktor ketika diserang demam selesema. Bak kata Juui Dolittle, dengarilah dengan teliti akan suara haiwan melalui hati, baru kamu tahu apa yang mereka inginkan. Kerana itu, bila kucing hanya diam membisu biarpun dipukul dipalu disepak-terajangkan, bukan bermakna dia buat dek saje dengan kemarahan kita.

Salah seorang manusia yang paling penyabar pernah saya kenali dalam membela kucing adalah bapak saya sendiri. Dia tidak pernah marah mahupun mencaci-maki kucing-kucing di rumah kami. Apabila ada yang membuang merata-rata, dia hanya akan ketawa dan tersengih, kemudian membersihkan najis yang dibuang itu. Dan saya dapat lihat bagaimana kucing-kucing di rumah kami "menyayangi" bapak dengan cara yang berbeza berbanding dengan kami semua. Mungkin kerana mereka tahu hati bapak itu sangatlah baik.

Kucing haiwan syurga. Itu kata salah seorang teman saya. Kucing juga haiwan kesayangan Rasulullah s.a.w dan Abu Hurairah r.a. Maka sesiapa yang membela kucing dengan penuh kesabaran, insya'Allah kamu mengikut sunnah baginda s.a.w. Dan kucing itu juga akan mendoakan kamu di sana kelak. Ajarlah ia dengan penuh kesabaran kalau kamu mahukan pahala berbanding dosa.

Kalau tidak mampu, lepaskan ia pergi.

Dan itu bermakna, kamu masih belum mampu mendidik diri menjadi penyabar, lalu mendedahkan kucing itu kepada dunia "pelarian" di luar sana.


Anjuran:

Persatuan Pustakawan Malaysia Kawasan Selatan (PPMKS)
Perpustakaan Sultanah Zanariah (PSZ)

Tarikh:

30 MAC 2012

(JUMAAT)
Masa:
 8.00 pagi - 4.00 petang
Tempat:
 Foyer PSZ, UTM JB

Hubungi:
 Puan Zafarina @ 07-5530131

Semua warga UTM dan sesiapa sahaja dijemput datang memeriahkan aktiviti sambil menderma.

"Membeli Sambil Menderma, Ikhlas Dapat Pahala"


Mengundi Wajib???

Apakah hukum mengundi?

Pada asalnya hukum mengundi adalah fardhu kifayah.

Bolehkah mengundi dihukum sebagai wajib?

Jika perlu ia boleh menjadi fardhu ‘ain atau wajib. Seperti adanya arahan dari pihak Pemerintah sendiri.

Adakah dalil-dalil atau nas yang mewajibkan semua orang untuk mengundi?

Tiada dalil yang jelas secara hitam putih. Ia hanya satu keperluan bagi sebuah negara yang mengamalkan sistem demokrasi.

Bagaimanakah ciri-ciri pemimpin yang patut dipilih sebagai umat Islam?

Patuh kepada agama, amanah dan bertanggungjawab kepada rakyat.

Sekiranya ada 2 pemimpin muslim yang bertanding di atas parti politik yang berbeza, bagaimanakah untuk menentukan pemilihan pemimpin, berdasarkan akhlak individu atau prinsip parti?

Pilihlah pemimpin yang cenderung kepada agama dan dapat memberi faedah kepada masyarakat.

Sekiranya di tempat kita terdapat 2 pemimpin kafir, bagaimanakah untuk kita sebagai pengundi memilih pemimpin?

Pilihlah pemimpin kafir yang lebih prihatin dan lebih memberi manfaat kepada masyarakat Islam.

Sekiranya seorang lelaki kafir bertanding dengan wanita Islam, siapakah yang sepatutnya kita undi sebagai pemimpin?

Wanita Islam.

Sumber:

Nasbun Nuraini

Menurut Kaedah Fiqh,
"Sesuatu yang wajib tidak sempurna melainkan dengannya, maka ia menjadi wajib."

Contohnya, solat yang wajib itu tidak sempurna melainkan dengan wudhuk, maka wudhuk itu menjadi wajib untuk mendirikan solat.

Dalam aspek memilih pemimpin dan pemerintah pula, adalah wajib untuk kita yang Muslim menegakkan pemerintahan Islam, maka dengan itu memilih pemimpin dengan cara mengundi itu wajib.

Sama seperti gerak kerja dakwah untuk mendirikan daulah Islamiyyah (negara Islam), selagi mana daulah Islamiyyah itu belum tertegak dengan sempurna, selagi itulah dakwah itu wajib untuk semua.

Wallahua'lam.

Rujukan lain:

Minda Tajdid » Adakah Dosa Dan Pahala Dalam Mengundi Pilihanraya?

TranungKite Online v7.0 - Fatwa Ulama Saudi Mengenai Hukum Mengundi

P/S:
 So, yang dah lebih 21 tahun tu, da daftar mengundi belum?


Mohon Klik LIKE Boleh?

Mohon bantuan sahabat-sahabat untuk LIKE status sahabat kita ni boleh?

Klik LIKE aje untuk bantu dia menang Kamus Besta bernilai RM598~~~

Gi sini -->
http://www.facebook.com/KamusBesta/posts/365293226827442

Then klik button LIKE...

Tak payah register ape-ape pun... Hehe...

Terima kasih untuk yang tolong LIKE...

Moga rahmat Allah bersama kamu kerana membantu sahabat dalam usaha menyebarkan ilmu... :)

P/S:
 Ramai gak blogger yang join contest ni rupanya... All the best untuk semua...


Nak Baucar Buku RM 5,300???

PTS di PBAKL 2012

Saya pasti, da ramai yang kenal penerbit PTS melalui buku-buku yang diorang terbitkan, kan? PTS akan buka booth di Pesta Buku Antarabangsa Kuala Lumpur pada 27 April hingga 6 Mei 2012~

Untuk PBAKL kali ni, PTS ade buat satu program Hebah dan Menang, di mana hadiah yang diberikan kepada pemenang adalah baucar buku berjumlah RM5,300!!! Banyak tuuu yang boleh dibeli~~~

Berminat? Ape lagi, klik
SINI
 untuk maklumat lanjut macam mana nak menang~~~

Mana yang da habis baucar buku 1 Malaysia mahupun yang tak dapat baucar tu, jom hebah ramai-ramai~


Nama Dia Opie

Suatu ketika dulu.

"Pie, jom ikut ayah gi tempat kerja hari ni!" Dia mengajak adik lelakinya. Opie sengih sambil mengangguk. Kedengaran sahaja pintu bilik ibu dan ayah dibuka, mereka meluru dan merengek-rengek nak ikut.

"Mana boleh ikut ayah. Hari ni ayah tak boleh bawak," si ibu menegah, tidak mahu anak-anak kecil itu mengganggu ayah mereka yang mahu bertolak ke tempat kerja.

"Alaaaaa...nak ikut ayah, nak ikut ayah!!!" Si kakak tetap mahu ikut. Opie turut merengek-rengek.

"Tak boleh!!!" Ibu melarang, malas mahu peduli. Adik-beradik itu mula memberontak. Menangis kuat dan menghentak-hentak kaki apabila si ayah sudah keluar rumah. Tangisan kuat itu tidak mampu ditahan oleh ayah.

"Tak pe lah, biar diorang ikut. Nanti abang bawak dua-dua sekali." Ibu akur dengan keputusan si ayah. Anak-anak kecil itu berhenti menangis. Gembira kerana dapat mengikut ayah mereka ke tempat kerja biarpun terpaksa naik motorsikal bertiga.

*****

"Kakak nak beg ni!" Si kakak merengek meminta ibu membelikan beg Mashimaro biru gelap di hadapannya.

"Nak yang ni ke?" Ibu bertanya meminta kepastian. Kakak mengangguk. Opie di sebelah merenung beg itu lama.

"Opie nak jugak???" Kakak bertanya.

"Nakkk... Nak yang hitam!"

Ibu membelikan dua beg yang sama, dengan warna berbeza.

Dua beradik itu gembira.

*****

"Ni kucing saya," Opie menunjukkan kucing yang dia bawa entah dari mana. Kucing berbulu kuning, bermata oren. Cantik dan comel.

"Siapa nama dia?" tanya si kakak. Lama Opie diam.

"Mimi."

"Mimi~~~" Adik perempuan yang bongsu memanggil-manggil kucing tersebut.

Mimi kucing pertama yang dibela di rumah mereka sejak kucing arwah atok mati bertahun-tahun yang dulu.

*****

"Kak, ni kan, kalo tambah lagi pedas, mesti lagi sedap." Opie mula mengkritik makanan yang dihidangkan. Si kakak memasak untuk keluarga hari ini.

"Hurmmm...ye ke?"

"Iye, yang ni pun, kalo kita letak kentang sikit, mesti sedap lagi." Opie masih bercakap sambil mengunyah makanan.

"Hurmmm...ye laaaa... Lenkali masak la sendiri!"

"Eik, marah pulak. Bukan orang cakap tak sedap pun!"

Mereka semakin menginjak dewasa.

*****

"Kenapa buat adik macam tu???" Marah si kakak.

"Eeee... Benci lah! Dia tu yang buat dulu! Asyik-asyik salahkan aku aje!"

Panggg!!! Satu tamparan hinggap di pipi Opie. Opie terkejut seraya menyentuh pipi kiri. Menjeling tajam ke arah kakak yang turut terkejut dengan tindakan luar kawalan. Opie merengus marah, kemudian berlalu pergi.

*****

"Kak, nanti kita buat rumah sama-sama ek. Kumpul duit sama-sama masa da kerja nanti. Hee~~~" Opie bersuara semasa mereka adik-beradik menonton televisyen di ruang tamu.

"Waaaa~ Kita buat rumah macam orang Jepun nak? Hee~"

"Ala...rumah biasa-biasa sudah lah~"

*****

"Opie dah gi sana." Mak memberitahu semasa berbual di telefon. Si kakak terkejut kerana tidak tahu. Malah adiknya tidak berbincang dengannya terlebih dahulu sebelum memilih untuk ke sana, namun tidak hairan dengan keputusan itu. Opie mahu mencari pengalaman bekerja di tempat orang katanya, namun kakak tahu ada banyak lagi sebab lain Opie mahu bekerja di sana.

*****

"Salam kak...online tak ni? Nak bagi alamat, nak mintak tolong kirim kalkulator..."

Mesej di FB itu baru dibaca.

*****

Entah kenapa, malam ini hati si kakak terlalu rindu.

Adik kecil tempat berkongsi suka duka suatu ketika dulu kini sudah dewasa.

Dan jauh...

Hanya doa yang dikirimkan dari kejauhan.

Air mata menitis.


Pada Dia, Segalanya Mungkin

Cherry blossoms
 by ~wistine on deviantART

Mungkin Allah mahu menunjukkan sesuatu yang tersirat
Mungkin Allah mahu kamu mengenali banyak perkara
Mungkin Allah mahu kamu belajar dari kelalaian
Mungkin Allah mahu kamu menikmati rasa takut
Mungkin Allah mahu kamu menduga hati sahabat-sahabat
Mungkin Allah mahu kamu merasa tempat ibadah yang asing
Mungkin Allah mahu kamu tahu ada orang yang begitu prihatin
Mungkin Allah mahu kamu menjalin ukhuwah dengan lebih rapat

Mungkin Allah mahu memelihara kamu daripada sesuatu
Mungkin Allah mahu kamu berfikir positif dan terus positif
Mungkin Allah mahu kamu hanya bergantung kepadaNya
Kerana Allah Maha Mengetahui akan segala sesuatu kejadian...

P/S:
Alhamdulillah, ada hikmahnya akan segala yang berlaku pada hari ini... Selamat tiba di rumah di Skudai... Terima kasih awak untuk hari ini... :)


Perempuan Yang Diuji

in my secret garden
 by *teresa-lynn on deviantART

Menyoroti awan putih itu
Dalam perut langit yang membiru
Tika hati aku merintih hiba
Dan air mata tidak mampu lagi untuk aku tahan
Tiada yang lain bermain dalam fikiranku

Tuhanku...

Aku redha jika Kau turunkan kepadaku
Pelbagai ujian dalam urusan hidupku
Ujilah aku dengan segalanya
Sekehendak Mu ya Allah

Biar kadang-kadang
Aku rasa begitu sakit
Akan Maha Dahsyatnya ujian
Yang Kau turunkan

Asalkan Kau tidak tinggalkan aku sendiri
 Menempuhi semua dugaan itu

Kerana aku tidak mampu
Aku lemah dan tidak kuat
Melainkan dengan kekuatan
Hanya dari Mu ya Rabb...

Maka dengan itu aku pohon
Berikan aku kekuatan dan kesabaran
Jadikan aku hamba yang tabah
Yang hanya bergantung harap kepadaMu
Insya'Allah dengan CINTA itu
Sepanjang hayatku
Redha menjadi al-Mumtahanah...

P/S:
 [al-Qur'an: 60]


Pernah Jadi Atlet Sukan?

Track - Free desktop wallpapers download

Semalam cousin saya datang menjenguk saya.

Cousin yang sekarang ni berumur 11 tahun. Anak bongsu mak ngah yang duk sebelah rumah. Dia sekolah sama dengan sekolah rendah saya dulu. Ikutkan, dalam ahli keluarga besar, saya orang pertama sekolah kat situ, then adik-adik sepupu lain pun menyusul. Sekarang, tinggal cousin saya tu je la lagi yang belum 'grad' sebab tahun depan baru nak UPSR.

Semalam, dia datang sebab macam nak bagitau sesuatu. Saya pulak buat dek aje. Bila dia da nak balik rumah semula, saya tiba-tiba bertanya, "Kak Ya darjah berapa?"

Kami memanggilnya Kak Ya walaupun nyata dia paling bongsu antara semua. Dia berhenti dan menoleh ke arah saya. "Darjah 4."

Ok, saya da tanya untuk kali kedua sebenarnya. Saja nak panggil dia semula. Then, dia pun mula buka cerita.

"Kak Ya lompat tinggi kat sekolah tadi."

Gulppp. Lompat tinggi tuuu~ Saya ni yang lagi tinggi dan kurus daripada dia pun tak pernah buat lompat tinggi. Tengok orang buat dan tolong pasang palang yang jatuh ade la. Hahaha~ Kak Ya akan mewakili rumah sukan dia untuk lompat tinggi pada hari sukan sekolah nanti. Bila ditanya, apa lagi yang dia join, dia kata lari 200 meter. Waaa~ Kecik-kecik cili padi budak ni.

Bila bercerita dengan dia tu, teringat lak zaman-zaman sekolah saya dulu.

Atlet 50, 100, 4 x 50, 4 x 100 m

Ni masa sekolah rendah sama macam Kak Ya. Dapat la jugak pingat kat situ. Jaguh olahraga ni tauuuu! Masa tu semangat dengan kawan-kawan sekolah nak jadi juara sukan sekolah. Paling seronok bila rumah sukan dapat markah paling banyak antara semua.

Atlet 200, 4 x 200, 400, 1200 m

Ok, ni zaman sekolah menengah. Taring da kurang da. Mula amek jarak jauh, tapi tak pernah dapat pingat pun. Wakaka~ Sebab da makin ramai atlet yang lebih hebat. Kita masuk just nak isi kekosongan aje. Kira atlet tangkap muat la ni. Wahaha~ Pernah gak join yang lari berpagar, pengalaman tu yang best~ :)

Atlet lompat jauh

Ni masa sekolah rendah dengan menengah, dua-dua pernah join. Tapi tak pernah gak dapat pingat. Hahaha~ Tapi seronok woo main lompat-lompat ni. Seronok sebab lompat dia ada style. Lepas tu leh challenge kawan-kawan, sape lompat lagi jauh. Wahaha~ Dan paling tak best bila da habis jauh, tettttttt naik bendera merah. Rupanya batal sebab terlebih pijak garis putih. =.=

Atlet rejam lembing

Hoh? Ade gak eh? Tak ingat sangat la. Tapi rasa pernah gak main lembing masa sekolah dulu-dulu. Cuma tak sampai jadi atlet kot. Uiyooo, takut la nak rejam-rejam ni. =.=

Atlet bola jaring

Haaa~ Ni memang kegemaran. Masa sekolah rendah dengan sekolah menengah, aktif jugak main bola jaring ni. Masa sekolah menengah, siap ada group sendiri. Uptown Girl nama dia. Sempena kegemilangan Westlife masa tu, katanyaaaa~ Masa ni, coach kitorang lelaki, kawan sekelas gak. Selalu berlatih petang-petang. Saya? GS - Goal Shooter. Dapat la piala Perak sebab masa final kalah dengan group kakak-kakak senior. Pernah gak jadi C - Center, WA - Wing Attacker, GA - Goal Attacker, yang mana akhirnya saya semput sendiri. Hahaha~

Atlet renang

Ha??? Mana ada. Saya tak pandai berenang lah!!!

Sukan paling tak disukai

Bola tampar - sebab nanti tangan sakit sampai merah-merah. =.=

Ekeke~ Saja kenang balik zaman sekolah dulu. Sekarang ni, memang da tak dapat la nak main semua tu. Da jarang sangat bersukan. Da cepat semput dah. Kalau main bola jaring (paling last masa degree) pun da terkial-kial sebab da lama tinggal. Huhuhu~

Tak pe lah, da tiba masa untuk orang lain pulak kan? Hukum alam silih berganti, sekejap kita kat atas, sekejap kita kat bawah. Nikmat Allah yang tidak terhingga untuk kita bila kita punya kelebihan lebih dari orang lain. Tinggal kita je nak manfaatkan nikmat tu kat mana~ Bukan setakat bab stamina dan sukan-sukan ni je, malah semua nikmat yang Allah bagi dalam kehidupan kita, manfaatkan la sebaiknya. :)

P/S:
 Blueberry Cheesecake hias dengan krim ok tak ek?


Pet Loss Syndrome

Chiko - perhiasan semata-mata

Ape kebendanya ni? Macam nama penyakit lak kan?

Sindrom-sindrom bagai, tapi ada perkataan "pet". Sindrom ape yang berkaitan dengan haiwan peliharaan lak ni? Hohoho~

Ade sorang pakcik ni, masa dia balik dari kerja satu malam tu, hujan lebat sangat. Dalam perjalanan ke rumah, dia terdengar bunyi kucing. Bila carik-carik, jumpa la sekor kucing kecik kaler oren belang-belang dalam kotak tak jauh dari situ. Comel sangat kucing tu. Pakcik tu rasa kesian tengok kucing tu basah. So, dia bawak balik rumah.

Sejak bawak balik rumah tu, hidup pakcik jadi ceria. Selama ni dia kan hidup sorang diri aje. Kerja pun macam tak berapa ok sangat. Tapi bila da bawak kucing tu balik rumah, ada la jugak teman dia bermain. Balik kerja pun ada orang sambut. Jadi setiap hari dia sangat gembira. Bila gembira, maka potensi kerja pun bertambah baik. Makin bertambah sayanglah pakcik tu kat Bengal - nama kucing tu yang dia bagi, rasa macam Bengal bawak tuah dalam hidup dia.

Tapi malangnya satu hari tu, masa dia bawak Bengal keluar jalan-jalan tengok ikan dolphin, pakcik tu nak ikat tali kasut dia. Entah nape la, masa tengah ikat tu, tali yang sambung ke leher Bengal terlepas dari tangan dia. Bengal lari ke jalan raya, terus kena langgar lori. Huhuhu. Mati la Bengal kat situ.

Bila da mati, hidup pakcik tu jadi terumbang-ambing. Kerja pun da tak ok, asyik kena marah dengan bos. Dia jadi murung dan bermuram durja. Semua tak terurus.

Pet Loss Syndrome - tu la yang berlaku kat pakcik tu. Sindrom bila seseorang tu hilang haiwan kesayangan yang sangat-sangat penting dalam hidup dia. Tak kisah la pasal ape hilang tu, mati ke, kena culik ke, hilang tanpa sebab ke. Akan bagi kesan pada hidup dia sedikit sebanyak sampai la dia jumpa haiwan baru yang boleh jadi pengganti.

Haaa...semua tu dalam cerita Juui Dolittle. Cerita veterinar Dolittle, drama bersiri Jepun yang baru je episod dua saya tengok. Hewhew~ Pernah gak alami sindrom kemurungan ni bila mak pisahkan kami adik-beradik dengan Sitem satu ketika dulu. Kejap je la sebab lepas tu ade kucing lain lak. :D

Erm..ape pun, dalam hidup kita ni, janganlah kita salah bergantung kepada benda lain selain Allah. Hanya Dia punca rezeki kita, hanya Dia jugak yang Maha Berkuasa menentukan kehidupan kita macam mana, bukanlah terletak pada seekor kucing peliharaan~

Itu hanya medium untuk menguji kita sebagai hamba...okay? ;)


Puisi Aku Rindu

Sukmaku bersuara,
rinduku padamu berbicara,
kadang lepas di hati sayu,
kadang di dalam jiwa rasa pilu,
bertanya mengapa kita tidak saja bersatu.

Kadang tidak tertahan,
kadang rasa mahu dilepaskan,
tetapi tahu akhlak masih menjadi batasan,
tinggal aku rindu,
sungguh aku memerlukan belas dan kasihan.

Kadangkala air mata seperti mahu mengalir,
rasa tidak lagi mampu bertahan.
Takut nanti tersungkur dalam dugaan,
sungguh aku memerlukan kekuatan.

Wahai kasihku, apakah engkau punya jawapan?

--------------------------------

Oh cintaku,
Janganlah engkau dipeluk kelemahan,

Rindulah aku dalam doamu,
dalam langkah ketaatanmu kepadaNya,
biar Dia yang mengawal rindu ini,
agar kekal dalam batasanNya.

Aku tidak akan lari,
di sini aku sedia menanti,
engkau turun dari mempersiapkan diri,
menjemputku pada hari yang sama kita nanti.

Datanglah dengan pakaian Ilahi yang kau sedang sulami,
sabar agar tiada cacat celanya nanti,
luahlah rindumu dengan pelbagai amalan kebaikan,
agar Tuhan kita mencurahkan keberkatan.

Sibukkan dirimu wahai saktiku,
agar nanti engkau tidak lemah kala memimpinku.

~
HilalAsyraf
~
1940
090312
Irbid,
Jordan


Sedih


Spontan Dari Sarawak #19

Light Blueberry Cheesecake

Saya dan
baking
 tak dapat dipisahkan. T_T


Spontan Mengundi #18

Maaf, hari ini saya bukan duta SPR...
Tapi saya rasa perlu untuk menyeru semua menjalankan tanggungjawab sebagai pemilih!

P/S:
 Maaf kerana saya tak mampu ikut kamu gelak dengan segala lawak tentang  perihal mengundi.


Susahnya Jadi Doktor

Gambar dari
SINI

Jadi doktor tu susah.

Sebab nanti kena bertarung dengan nyawa manusia. Tambah-tambah kalau doktor bedah. Sekali silap dalam operasi leh bawak maut. Uhuhu. Sebab tu kena plan strategi betul-betul sebelum start ape-ape pembedahan. In case kalau jadi ape-ape dalam masa pembedahan berjalan, doktor dah bersedia untuk tangani.

Bukan tu je, jadi doktor pun kena main dengan perasaan banyak manusia. Orang-orang yang mengharapkan kita untuk sembuhkan orang-orang kesayangan diorang. Kadang-kadang kita menggembirakan hati diorang dengan berita pembedahan yang berjaya, kadang-kadang kita jugak yang kena tenangkan diorang bila berlaku musibah dalam pembedahan tu.

Tapi...lagi susah bila jadi doktor kepada orang-orang yang kita sayang. Bila mana orang yang kita sayang tu sakit, dan kita pulak jadi doktor yang handle kes dia. Mesti main dengan macam-macam perasaan, kali ni termasuk perasaan kita sendiri pulak. Dan bila kita 'gagal' dalam kes saudara sendiri, perasaan bersalah mengiringi sampai bila-bila. Sebab tu lah ada hospital yang tak bagi doktor amek kes pesakit yang ada pertalian saudara dengan diorang. Hurmmm...

Susah kan jadi doktor?

Saya salute sama doktor kat luar sana yang da banyak selamatkan nyawa manusia. Saya kagum dengan doktor yang walaupun gagal dalam pembedahan, tetap terus berusaha untuk tak ulang kesilapan yang sama ke atas pesakit lain. Malah, lebih respek kepada doktor-doktor yang mampu buat manusia lain berfikir di sebalik setiap kejadian - kematian, kesakitan, kesembuhan dan sebagainya - yang berlaku.

Kerana kadang-kadang musibah itu bisa membuka mata hati manusia.


Tadi Tanya Dr. Nurul Sesuatu...

picture by
They make house calls...

"Tarik nafas... Lepas..."

"Tarik nafas... Lepas..."

Lama doktor mendengar bunyi degupan jantung dan memeriksa paru-paru menggunakan stetoskop di belakang badan. Tak pernah doktor memeriksa saya selama doktor ini memeriksa saya. Siap minta buka kot labuh yang saya pakai sebelum dia menyambung memeriksa lagi. Mungkin melihat pada rekod saya tiga bulan lepas, dia jadi begitu prihatin.

Kemudian dia memeriksa suhu badan. Panas sedikit. Masa saya membetulkan pashmina yang dipakai, terdetik soalan di hati saya. Sesuatu yang buat saya tertanya-tanya sejak kebelakangan ini.

"Doktor...bulu kucing...berbahaya tak untuk manusia?"

"In case of ape tu? Semput?"

"Err...tak, tak! Boleh ke bulu kucing tu nanti membentuk gumpalan dalam badan manusia?"

"Eh, tak lah. Gumpalan macam mana pulak ni?"

"Err...saya ade tengok satu cerita tu. Dia buat pembedahan, lepas tu dia keluarkan satu benda ni, macam gumpalan ketumbuhan. Lepas tu sambil pegang benda tu, dia kata...'sebab ni la saya tak suh awek saya bela kucing'..."

"Cite ape yang awak tengok ni?"

"Dr. House...err..." Doktor wanita itu sengih sedikit mendengar jawapan saya.

"Sebenarnya, bulu kucing ni takde la berbahaya sampai macam tu sekali. Kalau semput pun, bulu dia setakat lintas kat hidung kita je. Lagipun, paru-paru kita ni ada ape nama tu...then, bila kita bla-bla-bla *hilang fokus*..."

"Ooo...just kes semput asma tu je la ye..."

"Aha...biasalah kalau Amerika selalunya akan ade penyakit pelik-pelik. Tapi kalau Malaysia ni, takde la penyakit camtu..."

"Ooo...ok ok..."

"Saya bagi awak ubat ni dulu ye. Setakat ni macam tak perlu antibiotik lagi bila dengar paru-paru awak tadi. Tapi kalau hari Khamis nanti tak elok lagi, datang balik ye."

"Ok, terima kasih doktor."

Bila tengah taip ni, baru teringat... Tadi lupa nak tanya doktor, kalau termakan bulu kucing banyak-banyak ape jadi ek?


Tak Masuk Neraka Kalau Tak Mengundi

Dirty Politics by
HindiWeb.net

Saya tahu, ramai yang tak suka isu politik.

Dengan alasan, politik Malaysia itu kotor. Malah, ada yang sudah cukup umur, tapi belum mendaftar pun sebagai pemilih. Dan tanpa rasa bersalah, mengatakan "takpelah, saya tak nak mengundi..."

Ya, memang politik Malaysia agak kotor. Saya akui itu. Dengan macam-macam kontroversi dari kedua-dua jenis parti, rakyat marhaen pun pasti rasa jelik dengan suapan berita setiap hari di media massa. Apatah lagi lidah perdana yang nyata menyebelahi parti pemerintah. Sampai naik bosan dan muak dengan berita-berita di kaca TV dan dada akhbar.

Entah lah...

Bila disuruh mengundi, macam-macam pulak alasannya. Tak mengundi, tak masuk neraka. Ya, memang tak masuk neraka pun kalau tak mengundi, tapi ingat, tak dijamin masuk syurga pun kalau langsung tak ambil peduli untuk memilih siapa pemimpin kamu.

"Sesungguhnya Allah menyuruh kamu memberikan amanah kepada yang berhak menerimanya dan apabila kamu berhukum di kalangan manusia maka hendaklah kamu berhukum dengan adil. Sesungguhnya Allah memberikan pengajaran yang sebaik-baiknya kepadamu." [an-Nisa: 58]

Aha, zaman Rasulullah s.a.w dulu tak perlu pun undi-undi ni. Rasulullah s.a.w terus bangunkan masyarakat Arab dengan baginda sendiri menjadi pemimpin. Subhanallah... Alhamdulillah ada Rasulullah s.a.w yang menjadi utusan pilihan Allah untuk memimpin manusia di zaman tersebut.

Zaman kita, ada pemimpin maksum dari dosa macam Rasulullah s.a.w?

"Sesungguhnya orang yang paling baik yang kamu ambil untuk bekerja ialah yang kuat lagi amanah." [al-Qasas: 26]

Hurmmm...

Memang sukar memilih pemimpin yang amanah. Namun lebih berat bebannya apabila tidak menunaikan amanah. Memilih pemimpin yang kuat lagi amanah itu adalah amanah Allah buat kita. Biar amanah kita selesai dengan Allah dahulu, amanah pemimpin itu setelah kita memilih dia pula tanggungjawab dia dengan Tuhannya.

Dan Allah Maha Mengetahui.

P/S:
 Sebab tu orang cakap, jadi pemimpin ni, sebelah kaki da masuk neraka.


Terima Kasih PTS Untuk Baucar RM50

Masa tengah tunggu Ayam Goreng ala Pattaya kat dapur, jenguk-jenguk Facebook kejap. Ade komen dari
Nrsyikin Tahir
 pada salah satu link kat wall Facebook. Klik lelaju sebab nampak ayat "
tahniah Sunnah Mohammad sebab menang baucer RM50...
"

Hoh?? Menang ke? Tak dapat pun sms atau email dari pihak PTS seperti yang dikata. Lepas tu gi web PTS, carik kot-kot ada berita terkini tentang Hebah dan Menang tu. Ha, nampak satu berita tajuk camni -->
Keputusan ‘Hebah & Menang PBAKL 2012’ Minggu Pertama 19 – 25 Mac 2012
. Klik lelaju link tersebut. Nampak la ayat macam kat bawah ni...

Kempen 'Hebah & Menang' sudah pun bermula 19 Mac yang lalu. Kempen ini bertujuan bagi memeriahkan Pesta Buku Antarabangsa Kuala Lumpur 2012 --- OK, SKIP...scroll bawah-bawah...

Seperti yang dijanjikan berikut adalah senarai penerima baucar berjumlah RM50.

Lyssa Faizureen (IC: 92xxxx-xx-xx42)
Sunah Mohammad (IC: 87xxxx-xx-xx16)
Najwan Shaharum (IC: 92xxxx-xx-xx59)
Khairi Omar (IC: 90xxxx-xx-xx57)
Nur Sakinah (IC: 90xxxx-xx-xx94)
Mohd Shafeq Feq (IC: 91xxxx-xx-xx31)
Najieha Taufik (IC: 93xxxx-xx-xx42)
Hazwan Mujahid (IC: 89xxxx-xx-xx11)
Azrinah Al-Fateh (IC:91xxxx-xx-xx20)
Naim Mahadi (IC: 92xxxx-xx-xx49)

Gulpp! Macam tak percaya pulak. Alhamdulillah... Terima kasih PTS untuk baucar RM50 ni. Tahniah gak kat pemenang yang lain, terutama adik
Lyssa Faizureen
 yang amat dikenali sebagai rakan blogger...haha~ Terima kasih jugak
Papa Ben
 dengan
Pak Cik Mat
 yang tolong share link saya kat page FB dan entri blog. Terima kasih gak kepada empunya-empunya wall FB yang saya spam dengan link saya...=.=

Terima kasih semua yang sudi klik link Hebah & Menang PTS.

Yang lain, tak nak join ke? Ade banyak minggu lagiii~

Meh la join! Klik
SINI
 untuk join kayyy~


Wordless Wednesday #51: Rasanya, Ke Mana Patut Dia Melangkah?


Wordless Wednesday #52 : Dear Lazy People

creativeisnumber1

I don’t read either.. :p

But, you're not too lazy to click
HERE
 rite? :D


Aktiviti Pagi Ini - Berkebun

Hurm...

Disebabkan abang-abang Indo tu da datang awal pagi nak pecahkan belakang rumah sebab nak pasang sliding door, maka tak dapat la nak mandi untuk ke program pagi ni *sedangkan baju & tudung da siap iron~~~ T_T*

Maka, sambil tunggu diorang buat kerja renovate rumah, saya pun gi kemaskan laman depan yang da jadi tongkang pecah. Eh, tak lah pecah sangat. Cuma berselerak dan berlonggok-longgok pasu bunga jadinya bila abang-abang Indo tu siapkan pagar rumah beberapa minggu lepas. Kesian pokok-pokok bunga da hilang tempat bermanja. =.=

Pasu-pasu bunga yang berselerak ni kena susun balik ikut keadaan laman sekarang. Bulan ni belum baja lagi pokok bunga, so nak baja sekali lepas merumput. Gunting besar itu digunakan untuk mengguntingkan ranting pokok bunga ros yang da mati *tapi tak berhasil, akhirnya dipatahkan guna tangan ajeee~~~*

Sebelum mula menyusun pasu bunga, Cici dengan Chiko gi cek kawasan dulu. Tengok mana tempat yang sesuai nak susun-susun pasu.

Bila da tau nak susun macam mana tu, boleh la start cabut rumput yang mula merampas tanah pepokok yang ada. Cici kerja dia kira jumlah rumput yang dah dicabut je. Bukan nak tolong cabutkan. =.=

Bila da tak tahan nak buang air sebab lama sangat kira rumput, Cici gi buang air kat depan rumah lak. Port baru baik punyaaaa~~~ Ni longgokan tanah yang abang-abang Indo tu kumpul dari laman rumah sebelum disimen habis.

Siput ni pun nak tolong kemas gak. Konon nak berkebun lettewww. Padahal dalam hati dia nak baham sume dedaunan hijau pepokok bunga kat rumah ni kannnn!!! Baik mengaku!!!

Siput:

Manedeeee...
Kite nak tolong sapu sampah lahhh!
Ish, beratnye penyapu lidi ni.
Takde yang kecik lagi ke???

=.=

Chiko pulak bila pening kira jumlah siput *konon tu la kerja dia, kira siput*, dia duk la lepak depan rumah. Landing pun baik punya atas tembok baru. Sambil-sambil tengok burung kat pokok kelapa depan rumah kami. Ni la satu-satunya pokok kelapa kat lorong rumah kitorang. So, kalo nak tau rumah kitorang, carik pokok kelapa ni kayyy!

Bila da siap susun, boleh la Chiko rehat kejap. Kesian ibu bunting ni, penat berkebun.

Alhamdulillah. Dah siap baja & siram jugak.

Hurmmm... Macam ni la laman depan rumah sekarang ni. Da siap simen sepenuhnya. Takde tanah dah Cici & Chiko nak korek untuk buang najis diorang. Kena cari kat tempat lain. Ade tanah pun tepi tembok tu sikit je untuk bercucuk-tanam. Tapi budak-budak ni suka la sebab dapat main guling-guling. =.= Tapi, tapi, tapi... TAKDE PAGAR!!!

Sebab takde pagar la, Cici kena bertanggungjawab jaga rumah ni bila kitorang keluar. So, dia duk sini dari pagi ke petang. Ok, tipu je. Haha~

Korang lak, da berkebun tak hari ni???

P/S:
 Saya mencari rumah sewa sekitar Skudai yang berdekatan dengan UTM. Satu atau dua tingkat, sewa rumah under <800 untuk 8-10 orang. Kalau ada, PM saya di
FB
.


Aku Pencinta Yang Gila

Crazy Little Thing Called Love
 by ~goRillA-iNK on deviantART

Aku pencinta yang gila
Kadang wajah ketara ceria
Kerana hati rasa bahagia
Akan indahnya bila dicinta

Aku pencinta yang gila
Kadang wajah bermuram durja
Kerana hati sedang berduka
Akan rasa dibuang cinta

Aku pencinta yang gila
Satu masa riang ketawa
Sesaat tersenyum kerana cinta
Satu detik menangis meratap hiba

Aku pencinta yang gila
Kadang berteman madah pujangga
Selalu di bibir diiringi doa
Kerana mahu mengecap bahagia

Aku pencinta yang gila
Selalu saja bertukar rupa
Tidak menentu bayang di kepala
Rasa di hati terbawa-bawa

Aku pencinta yang gila
Mungkin sampai bila-bila
Dunia rasa terus diteroka
Kerana aku pencinta gila

P/S:
 Entah bagaimana puisi ini tercetus, tidak pasti dari mana ilham itu datang, tapi itulah hakikatnya cinta. Cinta membuatkan manusia gila. Kadang menangis, kadang ketawa. Satu saat bagaikan sudah putus asa, satu saat bagaikan menyinar cahaya, penuh harapan mahu mencapai redha. Yang pasti, cinta itu anugerah Allah untuk manusia.


Bila Melihat Laut dan Pantai...

via
ohsopictures
 on tumblr

Menikmati alam ciptaan Tuhan itu cukup membuai perasaan...

Tiada yang lebih menenangkan jika ia datang dari Pencipta sekalian alam juga...

Dan bila aku melihat laut dan pantai...

Dia menjatuhkan ingatan aku kepada kamu...

Kamu...

Cepat-cepat sembuh ya...

Nanti boleh tengok laut selalu macam dulu lagi... :')


Cintamu Yang Kau Bawa Pergi

Dia menutup buku yang belum habis dibaca. Jam sudah menunjukkan pukul 12.50 malam. Sudah beberapa malam masa tidurnya berubah sedikit. Komputer riba dibiarkan di atas meja. Tidak ditutup.

Naik ke atas katil, telefon bimbit dicapai. Tiada mesej atau panggilan yang terlepas. Insyirah menarik nafas dalam-dalam. Sekali-sekali kedengaran lafaz istighfar antara helaan nafas. Dia berbaring, cuba untuk melelapkan mata. Namun, fikiran yang agak bercelaru akhir-akhir ini agak meresahkan jiwanya.

Lalu zikir menyebut nama Pencipta meniti di bibir, menemani hingga dia terlelap.

*****

Seminggu yang lepas.

"Insyirah!"

Suara itu milik Noorah, sahabat baiknya. Insyirah berpaling. Nampak sahaja wajah Noorah, dia melemparkan senyum. Noorah mendekat, mencapai tangannya dan berpeluk cium sebentar. Tidak dipedulikan mata-mata yang melihat mereka di hadapan restoran itu.

"Sihat ke ni? Nape macam makin kurus?" Noorah bertanya.

"Alhamdulillah, sihat aje la..." Insyirah masih senyum. "Jom!"

Mereka masuk ke dalam restoran. Makanan ditempah ala kadar.

"Noorah..." Insyirah bersuara perlahan setelah pelayan beredar.

"Ye, sayang... Nape ni?" Noorah tertanya-tanya. Seperti ada sesuatu yang sahabat baiknya pendamkan dalam hati. Sesuatu yang sangat berat mungkin. Jarang sekali Insyirah nampak gundah begini. Selama ini, dia seorang yang sangat ceria dan murah dengan senyuman.

"Kalau Noorah tau Noorah akan pergi jauh, Noorah akan buat ape?" Insyirah merenung mata Noorah dalam-dalam.

"Insyirah!"

*****

"Maafkan abang, abang tak boleh terima Insyirah..."

Insyirah tersentak. Seolah-olah ada besi tajam menusuk dan merobek jantungnya. Seperti yang dia jangkakan, kata-kata itu akan keluar dari mulut tunangnya. Sejak bulan lepas, hubungan dengan tunangnya bagai retak menanti belah. Entah kenapa Uzair berubah, Insyirah tidak pasti.

"Tapi kenape abang? Ape yang Insyirah dah buat...?"

Uzair diam. Pertemuan enam mata petang itu menjadi hening. Cuma diselangi dengan esakan perlahan Insyirah. Noorah menggenggam tangan sahabat baiknya.

"Abang... Sebab ni ke...?" Insyirah menolak sampul besar yang dikeluarkan dari beg kepada Uzair. Uzair yang hampir tawar hati terkejut melihat sampul di hadapannya. Tanpa perlu dibuka, dia sudah tahu isi di dalamnya.

"Mana... Mana Insyirah dapat ni?" Uzair bertanya.

Ingin disimpan semuanya hanya untuk diri sendiri. Biar dia sahaja yang menanggung semua rasa sakit ini. Entah dari mana Insyirah mendapat sampul itu, Uzair sendiri tertanya-tanya.

*****

"Allah, Tuhanku... Seandainya ini ujian yang Kau berikan kepada kami dalam mencari keredhaanMu, berikanlah kami kekuatan dan ketabahan untuk menghadapi semua ini. Ya Allah... Sesungguhnya kami ini hambaMu yang lemah lagi tidak berdaya. Berikan kami petunjukMu dan jadikanlah kami sebagai hambaMu yang redha atas segala ketentuan dariMu... Ameen ya Rabb..."

Air mata diseka perlahan. Insyirah mencapai telefon bimbit. Ada sesuatu yang terdetik di hatinya di penghujung sepertiga malam itu. Nombor telefon didail. Tidak lama dia menunggu, telefon bimbit sebelah sana diangkat.

"Assalamualaikum abang..."

"Wa'alaikumussalam Insyirah."

"Abang dah qiam ye?"

"Aha, baru sudah."

"Alhamdulillah... Abang sihat?"

"Alhamdulillah, abang sihat."

"Alhamdulillah... Abang... Masih ade peluang tak untuk saya menjadi isteri abang?"

Uzair diam.

"Maafkan saya, abang... Andai kata kerana abang bimbang saya akan terbeban dengan sakit abang..."

"Abang ok, Insyirah." Uzair memotong.

"Tak... Saya tahu, abang takut saya akan ditinggalkan kalau abang tiba-tiba pergi dijemput Allah kan?"

Uzair diam lagi.

"Abang... Andai itu yang abang takutkan, saya minta pada abang...buang rasa tu jauh-jauh. Andai ditakdirkan Allah semua tu akan berlaku, saya masih mahu meneruskan pernikahan ni."

"Insyirah..."

"Abang... Saya minta bahagiakanlah saya sebagai seorang suami walau sekejap cuma, kerana saya mahu membahagiakan abang sebagai isteri yang sah walau hanya seketika." Insyirah sudah tidak mampu menahan esak.

"Insyirah..." Uzair terkedu. Hati lelakinya tersentuh. Hanya air mata yang mengalir bisu.

"Abang... Sesungguhnya di sebalik kesulitan itu ada kemudahan... Dan sesungguhnya di sebalik kesulitan itu ada kemudahan..."

Tafsir surah al-Insyirah itu terngiang-ngiang di telinganya.

*****

"Ameen..."

Usai solat Isyak berjemaah malam itu, Uzair menghadap isterinya. Ditenung wajah mulus itu lama-lama. Tenang hatinya.

"Terima kasih sayang...dan maafkan abang--" Ayat Uzair tidak sempat dihabiskan. Jari telunjuk Insyirah mengatup bibirnya. Insyirah menggeleng. Uzair diam. Dicapai tangan suaminya dan dicium perlahan.

"Terima kasih, abang. Insyirah janji, insya'Allah... Insyirah akan isi masa yang ada dengan sebaiknya untuk abang." Insyirah memulangkan ucapan suaminya. Uzair menarik nafas dalam-dalam.

"Insya'Allah abang akan manfaatkan semua yang Allah bagi pada abang sekarang ni. Abang sayangkan Insyirah..." Ditarik isterinya ke dalam pangkuannya. Insyirah hanya diam, membiarkan. Dia tahu, Allah sedang memberikan pahala.

*****

"Uzair!"

Suara itu milik Noorah, sahabat baik Insyirah. Uzair berpaling. Nampak sahaja wajah Noorah, dia melemparkan senyum. Noorah mendekat.

"Eh, Irdina pun ade~ Meh sini peluk auntie!" Anak kecil yang comel itu berlari mendapatkan Noorah.

"Auntie nak siram kubur mama ye?" Irdina petah bertanya. Wajah mulus itu mengingatkan Noorah kepada arwah sahabat baiknya. Noorah senyum dan mengangguk perlahan.

"Irdina dengan papa da siram ye?" Irdina mengangguk laju. Noorah memandang Uzair. Wajah lelaki itu nampak tenang dan bersahaja. Namun, Noorah tahu di dalam hatinya ada kisah yang disimpan. Di sebalik senyuman lelaki itu ada duka yang hanya dia mengerti.

Takdir Allah, tiada siapa dapat mengubah ajal. Insyirah meninggal dunia setelah dua tahun usia perkahwinan dengan Uzair. Allah menjemput Insyirah kembali semasa melahirkan anak pertama mereka, Irdina. Kanser pangkal rahim yang sudah lama dihidapinya meragut nyawanya pergi bersama cinta yang disemai.

Moga Insyirah tenang di sana.

P/S:
Kali ni versi lain pulak. Erm... Versi sebelumnya kat
Ku Bawa Pergi Cintamu


Eh, Ustazah! : Sujud Syukur

Hari tu, ada walimah sahabat lagi. Ustazah dengan kawan-kawan ustazah gi teman sahabat yang menikah. Sama-sama rasa sebak sekali dalam dada bila ibu sahabat membaca dokumen untuk anak perempuannya. Air mata turut menitis, tak tertahan sampai terpaksa beredar ke belakang.

Anum
: Prosedur pernikahan orang Johor memang macam tu. Panjang dan banyak proses.

Nabila
: Tapi kalau kita nak singkatkan pun boleh. Gitau tok kadi yang mana kita tak nak dalam proses tu. Sebab ikutkan rukun, akad tu lagi penting.

Ustazah
: Aha... Macam ni betul-betul menyentuh hati dua mempelai. Tak boleh tahan air mata dengar ibu kak Haniza baca benda tu. Sedih sangat... *sambil lap air mata*

Amalina
: Tu la akak. Sedih... Diorang lagi sedih kan.

Nabila
: Hehe... Sebab tu orang tak pi depan tadi. Takut nak dengar.

Ustazah
: Ape pun, alhamdulillah dah selesai. Diorang pun da selesai buat sujud syukur. Lepas ni bermula la hidup baru sebagai suami isteri.

Anum
: Alhamdulillah... Hehehe.

Amalina
: Errr... Akak! Sujud syukur tu memang kena buat ke lepas nikah???

Ustazah
: Eh, tak lah. Nape tanya camtu?

Amalina
: Sebab kalo pi kenduri kawan-kawan nikah, mesti lepas nikah tu diorang buat sujud syukur. Hurmm...

Ustazah
: Sebenarnya, sujud syukur ni hukum dia sunat. Kita buat sujud syukur sebab dapat sesuatu nikmat, sesuatu yang kita hajati, sebab mencapai kejayaan atau terhindar daripada bencana.

Nabila
: Contohnya, dah dapat zuriat sejak bertahun-tahun menunggu, dapat result SPM straight A's, dan macam tadi... Dipermudahkan Allah urusan pernikahan. Alhamdulillah.

Amalina
: Ooo... Kiranya, sujud syukur ni sunnah Rasulullah s.a.w la ye?

Ustazah
: Aha... Menurut sahabat-sahabat baginda, kalau sampai kepada Rasulullah s.a.w suatu berita yang menggembirakan, baginda akan buat sujud syukur.

Anum
: Hurmm... Sebenarnya dari dulu tertanya-tanya sujud syukur ni kena ada wudhuk ke?

Ustazah
: Untuk buat sujud syukur ni, tak diwajibkan untuk orang tu ada wudhuk. Yang penting kena suci dari hadas kecil dan besar, menutup aurat dan menghadap kiblat.

Amalina
: Lepas tu, nak buat dia macam mana pulak?

Ustazah
: Sebenarnya takde hadith yang jelas menyatakan cara sujud syukur. Dalam kitab al-Bahr ada disebut, takbir diperlukan untuk buat sujud syukur. Jadi, mulakan dengan niat untuk buat sujud syukur, takbiratul ihram, then terus buat sekali sujud, duduk dan beri salam.

Nabila
: Eh, masa sujud tu nak kena baca ape?

Ustazah
: Membaca zikir dalam sujud syukur hukumnya sunat. Antara zikir yang digalakkan tu, sama macam zikir dalam sujud tilawah.

Ustazah
: Manakala Imam Syafi'e pulak memilih untuk ucapkan zikir "Maha Suci Tuhan kami, sungguh janji Tuhan kami tetap terlaksana" dalam sujud syukur. Apepun, adalah harus untuk kita baca zikir yang biasa kita sebut dalam sujud solat biasa.

Nabila
: Ooo... Sujud syukur ni bole buat kat mana-mana je ye?

Ustazah
: Yup, tak semestinya dekat masjid. Kat tepi jalan, dalam kenderaan, atau kat mana-mana yang kita pasti suci dari najis, maka boleh la buat sujud syukur bila dapat berita gembira.

Amalina
: Alhamdulillah... Lepas ni boleh buat sujud syukur kalau result semester ni gempak. Ehehe...

Ustazah
: Insya'Allah... Hehehe. Kalau tak buat sujud syukur pun, boleh la berzikir memuji Allah. Sebab kembali kepada hukum, sujud syukur itu disunatkan, buat dapat pahala~

Anum
: Tinggal tak berdosa~ Tapi tak dapat apa-apa~ Hehehe...

Zikir memuji Allah bila mendapat nikmat

Jika dipandang sebelah mata, sangat mudah sebenarnya perlaksanaan sujud syukur. Namun sangat tinggi nilainya di sisi Allah sebagaimana sujud tilawah. Apa kata selepas ni, daripada kita berkata "yeay" dan melonjak-lonjak gembira apabila mendapat berita baik, gantikan dengan sujud syukur memuji Allah s.w.t. Kerana nikmat itu semuanya dari Dia juga.

Rujukan Lain:
Sujud Syukur

Sujud Syukur | Jabatan Kemajuan Islam Malaysia
SUJUD SYUKUR
Sujud syukur dan perlaksanaannya. | Zikri Husaini
CeritaSekupang: Sujud Syukur dan Cara Melakukannya....


Eh, Ustazah! : Tertinggal Doa Qunut!

Lepas solat Subuh berjemaah pagi tu, ustazah dan adik ustazah, Amalina duduk saja di bilik solat. Hening suasana pagi tu, macam ada sesuatu yang berlaku hingga kedua-duanya kelu tidak bersuara. Sekadar lafaz istighfar yang sayup-sayup kedengaran diulang-ulang oleh ustazah.

Amalina
: Akak, tadi tu akak buat sujud sahwi ke?

Ustazah
: Aha.. Tu la sujud sahwi. *senyum*

Amalina
: Ooo... First time Ina buat sujud sahwi. Huhuhu. Akak buat sujud sahwi sebab tertinggal doa qunut kan tadi?

Ustazah
: Yup... Akak terlupa, tapi masa akak da sujud tu baru akak teringat yang akak terus sujud lepas iktidal.

Amalina
: Ermmm... Sujud sahwi ni kita buat sebab kita tertinggal ape-ape dalam solat kan kak?

Ustazah
: Mula-mula sekali, kena faham makna dulu. Sahwi ni dari segi bahasa bermaksud lupa sesuatu. Dari segi istilah pulak, sujud sahwi ni adalah dua kali sujud yang dilakukan sebelum atau sesudah salam oleh seseorang yang sedang bersolat.

Amalina
: Ooo... Terlupa yang macam mana tu kak?

Ustazah
: Ada tiga sebab orang buat sujud sahwi ni. Yang pertama sekali sebab terlebih sesuatu dalam solat, contohnya terlebih rukuk, sujud dan sebagainya, maka dia perlu sujud sahwi.

Amalina
: Kalau terkurang lak?

Ustazah
: Kalau terkurang pulak, bila seseorang tu terlupa sampai meninggalkan salah satu sunat ab'adh, maka dia harus sujud sahwi sebelum salam.

Amalina
: Sunat ab'adh? Ape tu kak?

Ustazah
: Sunat ab'adh ni adalah sunat yang sangat ditekankan dalam solat, macam Tasyahud Awal dan Qunut dalam solat Subuh. Bila

Amalina
: Haaa... Kalau terlupa nak Tasyahud Awal, terus berdiri tegak, kena la sujud sahwi ye kak?

Ustazah
: Kalau Ina terlupa nak Tahiyyat Awal, dan teringat benda tu bila Ina da berdiri tegak, maka kena la buat sujud sahwi. Tapi kalau masa tu Ina belum sempurna berdiri tegak, masih on the way nak berdiri katakan, Ina leh duduk balik untuk Tahiyyat Awal. Macam tu tak perlu sujud sahwi.

Amalina
: Owhhh... Kalau macam kurang yakin rakaat kita da berapa pulak, kak? Kadang-kadang rasa macam da rakaat terakhir, kadang-kadang macam belum lagi. Huhuhu.

Ustazah
: Aha... Yang tu sebab ketiga. Bila seseorang tu ragu-ragu dalam solat dia, dia kena sujud sahwi. Ragu-ragu ni pulak ada dua jenis. Yang lebih 50% yakin dengan yang 50-50 yakin.

Amalina
: Eik, ada percent-percent pulak~

Ustazah
: Yup, bila seseorang tu lebih 50% yakin dia da berada dalam rakaat ketiga, bukan rakaat keempat maka dia kena teruskan dengan apa yang dia yakin tu, then buat sujud sahwi sebelum salam. Kalau dia rasa 50-50 pulak, sama ada dia kat rakaat ketiga ke keempat, dia kena amek jumlah rakaat yang sedikit, then lengkapkan rakaat dia baru sujud sahwi sebelum salam.

Amalina
: Hurmm...ape-ape hal, kena amek yang sedikit. Erm, nape kena buat sujud sahwi ni kak?

Ustazah
: Sujud sahwi ni hukumnya sunat. Rasulullah s.a.w bersabda...

Amalina
: Hoo...padan muka syaitan. Nak gelakkan kita sebab terpengaruh dengan bisikan dia eks, buat sujud sahwi terus syaitan rasa kechiwaaaa~

Ustazah
: Hurm...

Amalina
: Masa sujud tu akak baca ape kak?

Ustazah
: Erm..sebenarnya takde satu pun riwayat khusus yang menjelaskan tentang bacaan sujud sahwi. Lebih ramai ulama termasuk Imam Nawawi r.h cakap, bacaan sujud sahwi tu sama macam sujud solat fardhu biasa.

Amalina
: Erm...akak, kalo dia terlupa nak sujud sahwi? Dah beri salam dah pun...huhuhu.

Ustazah
: Kalo terlupa nak sujud sahwi sebelum salam, boleh sujud sahwi selepas salam dengan syarat dia teringat benda tu dalam masa yang tak terlalu lama. Sujud sahwi lepas salam, kena buat salam sekali lagi tau!

Amalina
: Oooo... Alhamdulillah. Lepas ni takde la konfius-konfius dah.

Ustazah
: Alhamdulillah. Tapi bila kita tau yang kita boleh buat sujud sahwi sebab terlupa sesuatu dalam solat ni, janganlah kita meremehkan solat kita. Tak buat sungguh-sungguh dengan alasan nanti boleh sujud sahwi~ Haa~ Solat tetap kena khusyuk dan buat dengan sehabis sempurna yang boleh.

Amalina
: Insya'Allah akak~ Hee~~~

Ramai yang tak tahu macam mana nak buat sujud sahwi kan? Dan ramai juga yang selalu terlupa dalam solat kerana terfikir perkara lain hingga menghilangkan khusyuk. Moga Allah ampuni dosa-dosa kita, moga syaitan tidak mudah untuk membisikkan tipu daya antara solat kita.

Rujukan:
Abul-Jauzaa Blog - !! كن سلفياً على الجادة: Bacaan Sujud Sahwi
Sujud sahwi - Wikipedia Bahasa Melayu, ensiklopedia bebas
Pecinta Islam: Bagaimana Cara Sujud Sahwi
Sujud Sahwi dan Waktu diharamkan Solat


Hati Berdebar-debar?

Sumber:
mStar

Banyakkan istighfar dan selawat ke atas Rasulullah s.a.w.

Kerana sesungguhnya dengan mengingati Allah itu, hati akan menjadi tenang...


Hobi Baru Cici

Hobi baru Cici adalah...

Nampak tu, dia buat ape dengan bebi froggy???

Tak nampak?

Gelap sangat kan...

Bese la, kamera henset murah...

Meh tengok yang jelas sikit...

Nampak?

Tak nampak gak eh?

Ok, ok...

Kita bukak lampu dulu...

Haaa... Kali ni nampak??

Budak ni akhir-akhir ni duk berebut nak masuk selimut...

Bila kita nak tido je, tebar selimut, lelaju dia masuk dalam selimut! =.=


Kamu...

tears of a flower
 by *C4M30 on deviantART

Kamu...
Tatkala aku melihat ke dalam matamu
Ingin aku bertanya kepadamu
Kenapa mutiara jernih bergenang di situ?
Ada apakah yang mengganggu fikiranmu?
Apakah yang kamu simpan dalam hatimu?
Perkara apakah yang mengundang gundah di jiwamu?
Hingga hari-harimu menjadi haru-biru
Seakan-akan resah dan susah di hatimu
Semuanya terpindah ke dalam hatiku

Namun...
Lidahku sendiri menjadi kelu
Melihatkan apa yang ada di depanku
Aku tidak mampu untuk berkata-kata
Bimbang andai tersilap bicara
Hingga nanti ada yang terluka

Kamu...
Tenang-tenanglah...
Jika tidak kamu temui tenang dalam hatimu
Carilah ia di tiga tempat...
Cari hatimu sewaktu bangun membaca Al-Quran
Cari hatimu ketika mengerjakan solat
Cari hatimu ketika duduk tafakur mengingati mati
Namun jika tidak kamu temui juga
Terus-teruskan berdoa kepada Pemilik hatimu...

Aku doakan kamu selalu
Moga ketenangan itu mengiringi harimu
Hingga saat itu aku akan terus menunggu
Insya'Allah...

~Skudai, Johor~
9.25 pm


Kenapa Awak Nakal Sangat?

Mulan semakin hari semakin nakal. Sangat-sangat hyperaktif. Kadang sampai sangat lelah dan penat mengejar Mulan ke sana-sini. Semakin dikejar, semakin dia melarikan diri. Kalau main dengan Mulan, dia suka nak aim tangan dengan kaki kita. Maka, bersedialah untuk dicakar satu badan. Lengan dan kaki ni pun da penuh berbirat, luka kat sana-sini sebab Mulan yang nakal ni. =.=

Kadang-kadang dia panjat ampaian, main atas ampaian sampai tak reti nak turun balik. =.=

Kadang-kadang dia kacau kita baca buku, datang main masa kita nak siapkan kerja-kerja kat meja study. =.=

Kadang-kadang Mulan main minyak wangi sampai tertidur. =.=

Dia suka menyelongkar barang-barang yang ada kat atas meja study. Terutama meja housemate yang penuh dengan perkakas yang sukar dikenal-pasti. Sampai berterabur semua benda. Nak marah, pukul semua, bukan dia faham. Takde maknanya, tak makan dek pukul lah! =.=

Sekarang ni Mulan da berani keluar rumah. Tapi dia tak gi jauh sangat, setakat kat depan pintu tu je. Nakalnya Mulan berlari & melompat ke sana-sini sampai kadang-kadang, kita rasa nak suruh dia tidur. Bila dia da tidur, rasa aman dunia. Muahaha~ Tapi bila dia tidur, kita rasa rindu pulak nak main dengan dia, kacau dia tidur pulak!!! *balas dendam* Hahaha~

Tapi tapi tapi~~~ Kalau kita kacau dia tidur, habis lah... Dia gigit semua tangan, cakar lengan sampai luka berdarah-darah. Erm... Walaupun da berbirat berparut semua luka ni, tetap gak sayang Mulan~ Heee... :')


Ketika Hampir Putus Asa dengan Kehidupan...

Harian Metro

"Ya Allah, dengan pengetahuanMu akan yang ghaib dan kemampuanMu dalam menciptakan.

Hidupkan aku selama Engkau mengetahui kehidupan itu lebih baik bagiku.

Ya Allah, sesungguhnya aku memohon rasa takut kepadaMu pada waktu sembunyi dan terang-terangan.

Dan aku memohon kepadaMu dapat berkata yang benar pada waktu sedang rela dan marah.

Dan aku memohon kepadaMu sederhana pada waktu kaya dan miskin.

Dan aku memohon kepadaMu nikmat yang tidak akan habis.

Dan aku memohon kepadaMu kesenangan yang tidak ada putusnya.

Dan aku memohon kepadaMu rela menerima setelah takdirMu yang berlaku.

Dan aku memohon kehidupan yang baik setelah kematian dan kebahagiaan melihat wajahMu dan kerinduan kepada perjumpaan denganMu, tanpa bahaya dan membahayakan dari fitnah yang menyesatkan.

Ya Allah, hiasilah kami dengan hiasan keimanan dan jadikan kami orang yang memberi petunjuk yang telah mendapat petunjuk."

[HR an-Nasa'i dan Ahmad]

m/s 23-25, "Keajaiban Doa Pembuka Rezeki"


Ku Bawa Pergi Cintamu

Dia menutup buku yang belum habis dibaca. Jam sudah menunjukkan pukul 12.50 malam. Sudah beberapa malam masa tidurnya berubah sedikit. Komputer riba dibiarkan di atas meja. Tidak ditutup.

Naik ke atas katil, telefon bimbit dicapai. Tiada mesej atau panggilan yang terlepas. Insyirah menarik nafas dalam-dalam. Sekali-sekali kedengaran lafaz istighfar antara helaan nafas. Dia berbaring, cuba untuk melelapkan mata. Namun, fikiran yang agak bercelaru akhir-akhir ini agak meresahkan jiwanya.

Lalu zikir menyebut nama Pencipta meniti di bibir, menemani hingga dia terlelap.

*****

Seminggu yang lepas.

"Insyirah!"

Suara itu milik Noorah, sahabat baiknya. Insyirah berpaling. Nampak sahaja wajah Noorah, dia melemparkan senyum. Noorah mendekat, mencapai tangannya dan berpeluk cium sebentar. Tidak dipedulikan mata-mata yang melihat mereka di hadapan restoran itu.

"Sihat ke ni? Nape macam makin kurus?" Noorah bertanya.

"Alhamdulillah, sihat aje la..." Insyirah masih senyum. "Jom!"

Mereka masuk ke dalam restoran. Makanan ditempah ala kadar.

"Noorah..." Insyirah bersuara perlahan setelah pelayan beredar.

"Ye, sayang... Nape ni?" Noorah tertanya-tanya. Seperti ada sesuatu yang sahabat baiknya pendamkan dalam hati. Sesuatu yang sangat berat mungkin. Jarang sekali Insyirah nampak gundah begini. Selama ini, dia seorang yang sangat ceria dan murah dengan senyuman.

"Kalau Noorah tau Noorah akan pergi jauh, Noorah akan buat ape?" Insyirah merenung mata Noorah dalam-dalam.

"Insyirah!"

*****

"Maafkan abang, abang tak boleh terima Insyirah..."

Insyirah tersentak. Seolah-olah ada besi tajam menusuk dan merobek jantungnya. Seperti yang dia jangkakan, kata-kata itu akan keluar dari mulut tunangnya. Sejak bulan lepas, hubungan dengan tunangnya bagai retak menanti belah. Entah kenapa Uzair berubah, Insyirah tidak pasti.

"Tapi kenape abang? Ape yang Insyirah dah buat...?"

Uzair diam. Pertemuan enam mata petang itu menjadi hening. Cuma diselangi dengan esakan perlahan Insyirah. Noorah menggenggam tangan sahabat baiknya.

"Abang... Sebab ni ke...?" Insyirah menolak sampul besar yang dikeluarkan dari beg kepada Uzair. Uzair yang hampir tawar hati terkejut melihat sampul di hadapannya. Tanpa perlu dibuka, dia sudah tahu isi di dalamnya.

"Mana... Mana Insyirah dapat ni?" Uzair bertanya.

Ingin disimpan semuanya hanya untuk diri sendiri. Biar dia sahaja yang menanggung semuanya. Entah dari mana Insyirah mendapat sampul itu, Uzair sendiri tertanya-tanya.

*****

"Allah, Tuhanku... Seandainya ini ujian yang Kau berikan kepada kami dalam mencari keredhaanMu, berikanlah kami kekuatan dan ketabahan untuk menghadapi semua ini. Ya Allah... Sesungguhnya kami ini hambaMu yang lemah lagi tidak berdaya. Berikan kami petunjukMu dan jadikanlah kami sebagai hambaMu yang redha atas segala ketentuan dariMu... Ameen ya Rabb..."

Air mata diseka perlahan. Insyirah mencapai telefon bimbit. Ada sesuatu yang terdetik di hatinya di penghujung sepertiga malam itu. Nombor telefon didail. Tidak lama dia menunggu, telefon bimbit sebelah sana diangkat.

"Assalamualaikum abang..."

"Wa'alaikumussalam Insyirah."

"Abang dah qiam ye?"

"Aha, baru sudah."

"Alhamdulillah... Abang sihat?"

"Alhamdulillah, abang sihat."

"Alhamdulillah... Abang... Masih ade peluang tak untuk saya menjadi isteri abang?"

Uzair diam.

"Maafkan saya, abang... Andai kata kerana abang bimbang saya akan terbeban dengan sakit abang..."

"Abang ok, Insyirah." Uzair memotong.

"Tak... Saya tahu, abang takut saya akan ditinggalkan kalau abang tiba-tiba pergi dijemput Allah kan?"

Uzair diam lagi.

"Abang... Andai itu yang abang takutkan, saya minta pada abang...buang rasa tu jauh-jauh. Andai ditakdirkan Allah semua tu akan berlaku, saya masih mahu meneruskan pernikahan ni."

"Insyirah..."

"Abang... Saya minta bahagiakanlah saya sebagai seorang suami walau sekejap cuma, kerana saya mahu membahagiakan abang sebagai isteri yang sah walau hanya seketika." Insyirah sudah tidak mampu menahan esak.

"Insyirah..." Uzair terkedu. Hati lelakinya tersentuh. Hanya air mata yang mengalir bisu.

"Abang... Sesungguhnya di sebalik kesulitan itu ada kemudahan... Dan sesungguhnya di sebalik kesulitan itu ada kemudahan..."

Tafsir surah al-Insyirah itu terngiang-ngiang di telinganya.

*****

"Insyirah!"

Suara itu milik Noorah, sahabat baiknya. Insyirah berpaling. Nampak sahaja wajah Noorah, dia melemparkan senyum tawar. Noorah mendekat. Sebaik berada di hadapan Insyirah, mereka berpelukan erat. Di situ juga tangisan mereka pecah.

"Noorah..." Itu sahaja yang mampu Insyirah bisikkan kala mereka masih berpelukan.

"Tabahlah sahabatku... Allah gantikan dia dengan benih yang kian bercambah dalam perutmu." Noorah berusaha menenangkan sahabat baiknya biar air matanya turut sama mengalir deras.

Tiga bulan selepas pernikahan Insyirah dan Uzair, Allah menjemput Uzair kembali. Nyata, kasih sayang Allah terhadap Uzair lebih tinggi dari segalanya di dunia.

Moga Uzair tenang di sana.

P/S:
 Percubaan menulis cerpen sad ending. Maaf, tak best.


Kunci Sape Ni?

Semangatnya datang lab pagi ni.

Tu pun sampai lab kul 11 pagi.

Semangat, semangat pun, sampai lab tengok kunci lab takde. Ada yang tersilap amek kunci rumah la nampak gayanya ni. Sebab masa nak keluar rumah tadi memang gugusan kunci ni je yang ade kat penyangkut kunci. Ingatkan keychain kat gugusan kunci saya yang tercabut, rupanya memang bukan gugusan kunci saya. =.=

Lepas tu turun bawah, gi lab tingkat 3, nak mintak kunci kat technicion. Ok, sume technicion keluar de hal lain. Lab bawah pun kosong takde orang. Mana ntah gi semua orang. Then, sms labmate. Dia pun kat kolej dia lagi. Tapi dia ada kunci. Mintak dia cepat-cepat datang lab.

Duk kejap kat lab tingkat 3 sementara tunggu labmate dan technicion. Hurmmm... Sambil doakan moga-moga wife
abang Ben
 selamat melahirkan... Ameen.


Mata Bertentang Mata

make eye contact
 by ~thebjoernsons on deviantART

Eye contact.

Penting ke eye contact? Erm... Ramai yang kata eye contact ni penting dalam komunikasi. Kadang-kadang dari pandangan mata tu la kita boleh tahu cerita dalam hati seseorang. Dari mata turun ke hati katanya kan?

Sebenarnya eye contact yang baik boleh menambahkan keyakinan orang lain terhadap kita. Boleh jadi penambah perisa dalam penyampaian. Orang yang boleh bertentang mata dengan orang lain masa menyampaikan sesuatu, lebih mudah mendapat pengaruh dan kepercayaan.

Dan eye contact semasa perbualan antara dua sahabat pun penting jugak. Erm, kalau kamu ada masalah, dan kamu nak berkongsi dengan kawan kamu, dia nampak macam mendengar tapi pandang tempat lain, mesti rasa annoying kan? Macam nak tak nak je tolong kita. Sebab tu la penting gak eye contact ni dalam komunikasi lisan. Lisan ok, lisan!

Malah, dalam presentation dan viva master dengan PhD pun, sangat-sangat penting untuk buat eye contact dengan examiners. Baru examiners tu rasa kita ni yakin dengan projek kita. Konon-konon bersungguh-sungguh ni. Padahal dalam hati, hanya Tuhan saja yang tahu. Uiyooo. Tu baru bab presentation kayyy. Belum sesi soal jawab lagi.

Tapiii... Nak eye contact sangat pun, pandai-pandai jugaklah jaga pandangan antara bukan mahram kayyy? ^_^

P/S:
 Ini idea co-supervisor saya. :p


Moga Allah Jaga Awak Baik-baik

Maafkan saya...

Saya pasti awak dalam ketakutan kat sana. Saya tahu, dari cengkaman kuat awak tadi, awak sangat takut. Mulai malam ni, saya da tak mampu nak lindungi awak lagi. Dan mulai malam ni, mungkin mimpi ngeri untuk awak akan bermula.

Bukan saya da tak nak kat awak, tapi saya tak nak orang lain tanggung dosa lagi. Saya pun tak nak awak terus rasa sakit. Walaupun awak tak pernah suarakannya.

Saya harap awak kuat kat sana.

Hanya Allah yang boleh jaga awak lebih baik dari saya.

Itulah hakikat sebenarnya.

Maafkan saya...

Saya sayang awak selamanya.

P/S:
Dah puas menangis dalam hujan.  T_T


Mulan... Bukan Mulan Jameela

Mulan

Nama dia Mulan...

Daripada Nomi kepada Memey kepada Meme kepada Sazzy kepada Memey balik dan kemudian kepada Mulan. Ada jugak cadangan lain sebagai Mac dan Mercury. Hamboi... Rasanya tu lagi takleh blah... Bergulung lidah nak panggil Mercuryyyyyy~ Hahaha~ Housemates pilih nama Mulan... Sebab dia bulat macam Bulan. Eh, de kaitan ke dengan Mulan? Err... Mulan ni garang sangat. Tak sesopan Tinny dulu. Sangat-sangat garang dengan Chiko. Menderam dengan lawan vokal je kerjanya. =.=

Sebenarnya Mulan ni dapat dari rumah orang masa program pagi tadi. Tuan dia da tak larat nak jaga. Ada tiga ekor semuanya tambah seekor ibu kucing. Tuan dia nak bagi semua, tapi saya amek satu je. Ingat nak amek sekali dengan yang jantan lagi sekor, tapi kesian lak yang sekor lagi kena tinggal kang. So, amek je la Mulan, betina lagi. Bulu dia kembang sikit macam Tinny, tapi pattern Classic Tabby. Mata dia masih biru sikit. Da besar kang mungkin hilang kaler biru tu.

Classic Tabby Cat

Nanti da besar, Mulan jadi camni tak ek???

P/S:
Tak sukanya dashboard baru blogger. Asyik-asyik kena tukar balik ke old interface, jenuh nak tukar dah. Terpaksa la guna jugak yang baru ni. =.= Eh, tapi macam laju lak dia loading dashboard.


Nak Jadi Model Video Klip Nasyid?

Klik
SINI

Terma+Syarat:
Berusia antara 18-25 tahun

Berpersonaliti menarik

Berpakaian bercirikan muslim+muslimah

Keutamaan untuk mereka yang belajar/bekerja/menetap di Kuala Lumpur/Selangor (yang di luar KL/Sel jika berminat sila mesej FB Studio Mukmin)

PEMENANG:

3 peserta terpilih utk sessi ujibakat pada pertengahan April 2012.

Seorang pemenang akan dipilih dan seterusnya layak memenangi Wang Tunai+Hadiah bernilai RM2000.

Macam mana nak join? Boleh klik
SINI

P/S:
 Perempuan sahaja.


Pagi Tadi Jumpa Dr. XXX

Nama wajib dirahsiakan kali ni sebab isu agak sensitif. Ekeke.

Pagi tadi dalam kul 11 gi jumpa doktor kat salah satu pusat kesihatan. Sampai nombor giliran saya, saya pun masuk la bilik doktor tu. Doktor lelaki. Dia sebut nama saya. Then tanya saya asal mana.

"Sarawak."

"Sarawak...dulu tahun 2010 saya pernah datang Sarawak. Sarawak dekat mana?"

"Bintulu."

"Ooo... Bintulu tu saya tak tahu la, tapi dulu saya gi Kuching. Lalu sungai tuuu. Nampak la rumah menteri kamu tu ha. Sape nama dia tu, ape ek? Lupa... Rumah dia macam istana. Fuhhh..."

"Tu bukan bangunan DUN ke?"

"Sape ek nama dia...Abdul Rahman?" Doktor tu cuba mengingat-ingat.

"Taib Mahmud."

"Aha... Taib Mahmud. Rumah Ketua Menteri kamu tu macam istana. Bayangkan lah gaji dia sebagai Ketua Menteri je berapa. Cukup ke nak buat rumah macam istana? Cuba fikir, dari mana dia dapat duit tu...hurmmm."

Dia menanti jawapan. =.=

"Duit rakyat???" Saya jawab macam dalam skema jawapan exam.

"Haa... Kita ni bukan ape... Bla bla bla..."

"Rakyat Sarawak ni banyaknya duk pedalaman, doktor. Sumber maklumat kami TV, paper, dengan radio je. Semua arus perdana. Yang bernasib baik sikit je boleh bukak internet."

Doktor merenung saya. Dalam hati saya da tertanya-tanya, wajar ke saya bincang benda ni dengan doktor ni? Lagi satu... Bila la doktor ni nak start check kesihatan saya ni??? =.=

"Hurmm... Doktor ni bukan ape, nak ajak kita ni fikir. Dari kekalahan tahun 2008 dulu tu kita boleh nampak ada banyak penambahbaikan bla bla bla..." (tak dapat fokus ayat panjang-panjang ni)

"Hurmm.... Tu la..."

"Habis, awak undi jugak Taib tu..."

"Hoh? Mana ada. Bila saya undi dia???"

Saya baru sekali je mengundi sejak mendaftar. Tu pun kat kampung saya bukan Taib Mahmud yang bertanding kayyyy.

Lepas tu baru la doktor tu check tekak. Tu je dia check. =.=

P/S
: PRU13 da nak dekat agaknya.


Papa Ben dan Blog Saya

Klik untuk join

"SAMA"

P/S:
 Aci tak letak perkataan ni? Ahaha~ :p


Rindukan Satu Masa Yang Dulu...

s-ugaaar

Saya rindukan masa yang dulu...

Masa seronok menulis dan menulis. Menaip dan menaip. Bercerita dan berkongsi di blog. Rindu sangat nak menulis banyak-banyak macam dulu. Kadang-kadang cemburu dengan rakan-rakan blogger yang blognya berupdate dengan entri panjang-panjang, pendek-pendek, tak kisah panjang ke pendek, asalkan ada isi.

Banyaknya masa diorang. Terutamanya
Iffah Afeefah
,
Kiera Sakura
, kak
Mas Saari
,
Pak Cek Biola
, dan sape-sape lagi yang rajin update. Nape saya takleh nak menulis macam diorang, sedangkan diorang pun student jugak, diorang pun ade kerja jugak, diorang pun Allah bagi masa 24 jam sehari macam saya jugak. Urmmm...

Allah bagi semua sama kat semua orang. Allah Maha Adil. Allah adil pada tempatnya. Cuma kita je kot yang tak reti nak gunakan nikmat dari keadilan yang Allah bagi tu. Buat masa sekarang, mungkin ni lah yang Allah tentukan dan tetapkan untuk kita kan? Mungkin sebab benda-benda yang saya hadap setiap hari ni lebih penting dari benda lain yang tak kurang pentingnya.

Sebab setiap hari kita mintak Allah bagi petunjuk untuk kita memilih dalam hidup, dan kita mintak Allah jadikan kita redha dengan pilihan yang Dia tetapkan untuk kita. So, redhalah hati kalau Allah pilih urusan master ni didahulukan dari yang lain-lain.

Seseorang pun selalu pesan kat saya, pentingkan perkara terpenting~

Insya'Allah.

P/S:
 Semua orang tahu Allah Maha Adil, tapi tak semua menghayati sifat Allah yang tu.


Saya Rasa, Kena Ada Jugak...

Erm..

Bila dengar maklumat terkini dari salah seorang senior semalam...

Saya rasa kena ada yang menceburkan diri dalam bidang teknologi ketenteraan, so boleh buat counter attacks untuk mana-mana jenis serangan pihak musuh. Gulppp.

Dulu saya berminat dengan bidang ni, siyesly jujurnya saya gitau, saya pernah apply untuk join UPNM punya jawatan akademik sebab nak berkecimpung dalam bidang teknologi ketenteraan masa da habis degree, tapi takde rezeki mungkin kat sana. Allah Maha Mengetahui kan, rezeki kita kat mana. Dan mungkin Dia nak kita capai sesuatu untuk Islam tu dengan cara yang paling Dia sukai.

Teknologi ketenteraan, antara salah satu dari beribu impian yang saya pernah ada satu masa dulu. Dan mungkin jugak tu antara impian yang pernah saya kategorikan satu ketika dulu, sebagai impian yang dikuburkan. Erm... Tapi kali ni macam da naik balik je impian tu, kalau bukan saya yang realitikan, teringin nak lihat impian tu dilunaskan oleh pihak lain.

Yup, sangat-sangat penting sebenarnya kajian teknologi ketenteraan ni, untuk negara, malah untuk agama juga. Kalau pihak luar da jauh ke depan dengan teknologi diorang, kenapa kita masih nak berada kat belakang kan? Kalau diorang da nak guna gelombang mikro untuk pekakkan telinga kita, kenapa kita tak cuba kaji macam mana nak counter balik benda tu dengan teknologi jugak.

Ye, benda ni sangat sensitif. Tapi boleh direnungkan, dan saya tahu benda macam ni sangat-sangat sulit dan urusan paduka baginda.

Maaflah kalau saya ni sangat menakutkan.

=.=

P/S:
 Apapun, tiba akhir zaman, teknologi ketenteraan akan kembali seperti zaman silam, semuanya akan jadi tradisional.


Tak Boleh Mandi Malam?

Ramai yang percaya, mandi malam tak elok untuk kesihatan dan boleh menyebabkan paru-paru berair atau pneumonia atau radang paru-paru.

Betul ke?

Gambar dari
Zaki Khan

Meh kita selongkar. Sebenarnya, pneumonia ni bukanlah disebabkan oleh tabiat mandi malam. Secara saintifiknya, pneumonia disebabkan oleh bakteria dan virus yang mungkin berada kat mana-mana sekeliling kita. Tak kiralah kat mana atau waktu bila kamu mandi.
Atypical mycobacteria
 ni hidup dalam air paip, dan tahan pada klorin. So, bakteria ni tak mudah mati. Orang-orang yang tertentu macam perokok atau warga tua yang antibodi dia lebih lemah senang nak dapat bakteria ni ke dalam paru-paru.

Radang paru-paru selalu bermula bila kita menyedut terlalu banyak kuman ke dalam paru-paru kita. Dari mana kuman tu datang? Fikir-fikirkan sendiri. Orang yang ade penyakit jangka panjang atau kronik, macam asthma, sakit jantung, kanser atau kencing manis lebih mudah nak dapat radang paru-paru.

Ape tanda-tanda dia?

- Batuk berkahak atau mungkin disertai dengan darah
- Demam
- Sesak nafas
- Menggigil, mungkin sekali atau kerap
- Sakit dada
- Rasa letih
- Loya dan muntah
- Cirit birit

Dan tentang mandi malam, sebenarnya tu hanya mitos. Hakikatnya ade kajian yang mendapati waktu malam tak sesuai untuk aktiviti yang memenatkan macam main FUTSAL, badminton, bola sepak dan lain-lain. Ia mendatangkan stress fizikal sebab kitaran biologi dan fisiologi menuntut fizikal kita berehat dan hanya melakukan aktiviti dan senaman yang sesuai aje pada waktu malam. Stress fizikal yang berulang-ulang ni menyebabkan penurunan kekuatan sistem pertahanan/imuniti tubuh melawan penyakit. (Jadi lepas main macam-macam, memang la kamu mandi kan, sebab peluh busuk kamu tu!)

Ade banyak lagi sebab lain yang boleh melemahkan sistem pertahanan badan kita. Tapi yang utama untuk pneumonia adalah kehadiran bakteria. Maka, berhati-hatilah dalam urusan seharian, dan jaga kesihatan dengan lebih baik.

Entri ni untuk sorang adik yang mintak supaya saya publish benda ni sebab dia nak tau jugak tentang sakit yang dia hidapi buat masa ni. Moga kamu cepat sembuh dan kembali bersama-sama yang lain.

Sumber:
Paru-paru Berair | Zaki Khan
Mandi Malam dan Air Batu penyebab Paru-paru berair? Mitos tidak benar!


TOLONG Jangan Ganggu! V 1.0

Saya tahu kamu da baca entri ni.

Maaf kalau kamu terasa walaupun saya tak letak nama sesiapa dalam entri sebelum ni.

Apepun, saya mohon maaf kalau apa yang saya taip sebelum ni buat kamu terasa tempiasnya sekali. Saya tak berniat untuk bermusuh dengan sesiapa, jauh sekali macam apa yang kamu sebut-sebut tu.

Kalau betul kamu faham maksud ukhuwah, bukan begitu caranya.

Maaf kalau teguran saya tak pernah dapat buat kamu berfikir jauh.

Sekali lagi saya minta maaf kalau saya tersilap berkata. Apepun, memang itulah hakikatnya, sahabat saya tak senang dengan soalan-soalan kamu tentang hal peribadi saya. Harap kamu ambil perhatian tentang tu.

Saya juga mendoakan kamu dan sahabat-sahabat yang lain sentiasa.

Maaf sekali lagi.

Dan terima kasih kerana menyebut nama saya.


Wartawan Hati Kering

Kalau nak jadi wartawan, kena ada sifat takde perasaan.

Kalau bukan secara semulajadi jenis hati kering, kena la buat-buat keras hati jugak bila bertugas. Atau pun belajar sikit-sikit sampai la hati tu macam da tak berapa lembut sangat dah.

Sebab pe ek?

Sebab bila tengah cover satu event yang terlalu bergumbira, takde la wartawan ni jadi terlampau excited sangat sampai terlebih sudah. Dan bila cover satu event yang tetiba tanpa disangka-sangka terlalu menyentuh hati sampai sebak nak nangis, takde la wartawan ni ikut menitiskan air mata jugak. Last-last, tak dapat la nak capture moment objek yang tengah menangis kat depan sebab dia sendiri pun tak dapat nak kawal tangisan sendiri. Padahal, tu la moment emas kata orang, yang susah nak dapat kat mana-mana.

Dan bila wartawan ni jenis hati kering, takde la dia mudah terpengaruh dengan sentimen-sentimen luar yang mungkin akan menggagu-gugat berita atau artikel yang dia bakal buat. Dan tak la dia mudah tergoyah iman dan terasa hati kalo wartawan dari media lain pandang serong kat dia bila dia buat berita pelik-pelik hot sikit dari diorang.

Ohhooo... Susah gak nak jadi wartawan berjaya. Sebab tu la kot saya ni duk kat meja editor aje dari dulu.

P/S:
 Baru ku sedar kita sama-sama bergerak dalam media (konon, padahal da lama sedar)...tapi media kita nyata berbeza haluan.


Wordless Wednesday #53 : A Picture with Words

By
Everything-Inspiring.net


Wordless Wednesday #54 : ar-Rahman

Mencari Keredhaan Illahi


Wordless Wednesday #55 : Senyuman Yang Dirindui

"Kerana sesungguhnya bersama kesulitan itu ada kemudahan, sesungguhnya bersama kesulitan itu ada kemudahan."
[al-Insyirah: 5-6]

"Allah tidak memberati seseorang melainkan apa yang terdaya olehnya."
[al-Baqarah: 286]

P/S:
 Semakin kita mahu mendekati DIA, semakin kuat kita akan diuji. Maka, bertabahlah wahai jiwa-jiwa yang diuji, ingat ALLAH selalu, hati akan menjadi tenang...insya'Allah.


Banyaknya, Tak Tau Nak Pergi Yang Mana Satu... =.=

Berderet-deret jemputan kahwin kat Facebook. Tu tak printscreen semua, ada lagi jemputan yang sebelum bulan Jun dan kat bawah-bawah gambar tu haaa...

Tarikh pulak berlapis-lapis macam kek lapis pada hari yang sama. Jadinya tak tau nak pergi walimah yang mana. Dekat-dekat pulak tu, boleh dikatakan setiap minggu dan setiap hari, eh! Mana ada setiap hari! Hahaha~

Mungkin amek peluang cuti sekolah ye tak kawan-kawan? Untuk kengkawan yang bakal bernikah dalam masa terdekat ni, moga dipermudahkan ye urusan majlis pernikahan, yang bakal bertunang pun, moga dipermudahkan jugak, yang bakal merisik punnnn moga dipermudahkan urusan semuanya~ Erk! Semua pun nak wish... =.=

Apapun, maaf kalau muka saya tak muncul kat majlis-majlis kamu nanti sebab mungkin sampai ke akhir saya tak dapat buat decision nak pergi yang mana satu. Wahaha~ Melampau kannn~! :p


Baru Dua Hari

Regret
 by =WikiME on deviantART

Sedih.

Arghhhhhhhhhhhhh!!!!

Baru dua hari. Dah jadi camni. Menciknyaaaaaaaaaaa. Rupanya ni lah perasaan mereka-mereka yang mengalaminya. Patut la dia dulu pun sasau macam ni. Dia ok lagi kot, kira macam seco'et cinonet aje. EH!

Saya punya ni sampai habissssssssss tercabut satu penjuru tuuuuuuuuuuuu!!!!!

Ggggrrrr!!!!!

Sedih sedih sedih.... T____T

Mana nak gi cat balik???

P/S I:
 Nak nangis bole?

P/S II:
Takpe la, belajar dari pengalaman. Lepas ni jangan nak 'comfort zone' sangat.


Bayi Menghidap Masalah Paru-paru Kritikal Perlukan Bantuan

Nama baby ni AHMAD SUFI BIN ROMI AGUS SYUMADI. Page Facebook di
Tabung Ahmad Sufi
.

Ahmad Sufi 6.4.2012.

Assalamualaikum... Ini adalah gambar Ahmad Sufi Bin Romi Agus Syumadi... Ahmad Sufi dilahirkan pada 12 mac 2012 dan sejak lahir dia menghadapi masalah paru-paru yang kritikal.

Kos perubatan Ahmad Sufi di Children Westmead Hospital, Sydney adalah tidak kurang dari AUD 3000 (RM9000) SEHARI. UNTUK MAKLUMAN, AHMAD SUFI TELAH DIRAWAT DI SANA MULAI DARI 13 MAC SEHINGGA 26 APRIL.

Dan selepas itu, Ahmad Sufi telah ditransfer semula ke Canberra Hospital sehingga kini. Kos di Canberra Hospital pula tidak kurang dari AUD 1500 sehari. Di sini dengan rendah dirinya saya memohon sekiranya ada antara anda yang sudi memberikan sumbangan kepada Ahmad Sufi bagi menampung kos perbelanjaan rawatan dia di sana.

BSN

14133-41-00000395-4
JULI YANTI LIDIA BINTI SUHAIMI (Ibu Saudara Ahmad Sufi)

MAYBANK

152107010378
JULI YANTI LIDIA BINTI SUHAIMI

CIMB

14100000462201
MAYA SYUHADA BINTI SUHAIMI (Ibu saudara Ahmad Sufi)

Name : ROMI AGUS SHUMADI ROMI SUHAIMI (Ayah Ahmad Sufi)
Bank : St George Bank
Branch : 112 908
Account No. : 411178305

Mari sama-sama memberi sumbangan dan sebarkan.


Cinta, Hijrah, & Air Mata

Karnival Mahabbah PASTI 2012

Tajuk Bicara Selebriti pada malam tu nanti seperti tajuk entri di atas.

Ada banyak lagi aktiviti lain sepanjang hari tersebut.

Rawatan perubatan percuma tu yang takmo terlepas peluang~

Dan saya sendiri ada bukak gerai dengan kawan-kawan, insya'Allah.

Meh le datang reramai ye~ :3


Cinta Itu Perlu Pada Harapan...

Benarkah pandangan orang bahawa cintailah seseorang tanpa perlu mengharapkan balasan?

Cinta itu seperti sinar matahari, memberi tanpa mengharap kembali..
[
Angah Jiwa
]

Pada saya, cinta itu perlu akan harapan untuk dibalas kembali... Kerana kita berbuat baik adalah supaya orang lain berbuat baik pada kita... Kita sedia membantu supaya orang lain juga sedia membantu kita... Kita menyayangi kerana mahu orang lain juga menyayangi kita... Bahkan pula bila mencintai...

Dan kita mencintai Allah kerana mengharapkan Allah mencintai kita dengan segala nikmat dan keredhaanNya...

Tiada yang melakukan semua itu kerana mengharapkan sebaliknya...

Maka tidak salah untuk mencintai kerana mengharap untuk dicintai...

Cumanya... Sebagai manusia kita kena sedar,
hakikatnya manusia tidak semuanya adil dengan hukum kasih sayang sesama manusia...
 Yang nyata
Maha Adil itu hanya Allah s.w.t
...

Maka serahkan cinta kepada Allah... Dia tidak akan mensia-siakan cinta kita...

Wallahua'lam...

#itulah cinta...kompleks bukan? :)

P/S:
 Ya, kita kena ikhlas, namun yang Maha Mengetahui akan keikhlasan kita hanyalah Allah s.w.t.


Eh, Ustazah! : Senjata Mukmin

Dah lama ustazah tak jumpa anak murid kesayangan ustazah yang sorang tu. Entah kenapa, dah tak terserempak dengan dia selalu macam dulu. Mungkin sibuk dengan exam. Tapi pagi tadi, takdir Allah, terserempak jugak dengan anak murid ustazah tu kat luar surau sekolah.

Nasri
: Eh, ustazah! Assalamualaikum!

Ustazah
: Wa'alaikumussalam... Nasri, lama tak nampak kamu! Dhuha ye?

Nasri
: Aha. Lama jugak tak nampak ustazah. Alhamdulillah, baru selesai tadi, ustazah. Ustazah nak dhuha jugak ye?

Ustazah
: Insya'Allah nak dhuha jugak ni.

Nasri
: Ustazah...

Ustazah
: Ye? Nape macam ade benda berat je ni?

Nasri
: Ermm... Macam mana nak yakinkan orang lain untuk berdoa kepada Allah bila diuji?

Ustazah
: Owhhh... Alhamdulillah, bagusnya anak murid ustazah ni, fikirkan sahabat-sahabat ye. Hurmmm... Pertama sekali, kita kena tahu kenapa kita kena berdoa.

Nasri
: Tang tu kan ustazah, ada kawan ni cakap, buat apa nak berdoa, Allah dah tahu dah semua benda dalam hati kita.

Ustazah
: Yup, betul apa yang dia cakap tu! Tanpa berdoa pun, Allah dah sedia tahu apa isi hati kita.

Nasri
: Jadi, kenapa kita masih jugak kena berdoa?

Ustazah
: Kita berdoa sebab kita hamba yang lemah lagi tidak berdaya. Doa kita sebagai tanda pengabdian diri kita kepada Allah, tanda kita hanya bergantung harap kepada Dia.

Ustazah
: Allah jugak berfirman dalam surah al-Baqarah ayat 186...

Ustazah
: Dalam berdoa kepada Allah, kita kena sedar, darjat kita sebagai pemohon. Tentulah darjat Pemberi itu lebih tinggi daripada kita. Berdoa menyedarkan kita, yang kita ni tak punya apa-apa. Dengan berdoa, kita lebih sedar akan kedudukan kita sebagai hamba yang hina dan kerdil.

Nasri
: Erm... Tapi kenapa doa-doa kita ni kadang-kadang Allah masih tak makbulkan? Ada yang rasa terlalu penat berdoa, sampai hampir putus asa dengan semuanya.

Ustazah
: Cuba renung diri kita, mana yang lebih kita cintai? Allah atau dunia?

Ustazah
: Cepat atau lambat tu urusan Allah. Dia Maha Mengetahui mana yang terbaik untuk hambaNya. Kalau kita tak dapat apa yang kita hajati, bersyukurlah dengan apa yang Allah bagi pada kita buat masa sekarang.

Nasri
: Walaupun diuji dengan macam-macam sampai kita rasa dah tak mampu dah nak bertahan?

Ustazah
: Nasri kena ingat, semakin dekat kita dengan Allah, semakin hebat kita akan diuji. Apalah sangat ujian yang kita dapat sekarang ni, kalau nak dibandingkan dengan ujian yang Rasulullah s.a.w dan para sahabat dapat dulu.

Nasri
: Astaghfirullahal'azim... Baru sedikit, ustazah... Baru sedikit... Dari yang sedikit tu pun Allah masih nak dengar kita merintih pada Dia... Allah... Allah...

Ustazah
: Allah sebenarnya sangat kasih kepada kita, Nasri. DiujiNya kita dengan pelbagai ujian untuk melihat sejauh mana kita benar-benar ikhlas dalam mencari keredhaan Dia. Yakinlah dengan sepenuh hati akan janji Allah. Sungguh-sungguh berserah hanya kepada Allah, Dia akan bagi kecukupan kepada kita.

Nasri
: Insya'Allah... Terima kasih ustazah, saya sendiri rasa termotivasi. Alhamdulillah, rezeki saya jumpa ustazah pagi ni. Saya pergi kelas dulu ye, ustazah.

Ustazah
: Alhamdulillah. Balik nanti belek tafsir surah al-Baqarah ayat 286.

Nasri
: Insya'Allah. Assalamualaikum, ustazah.

Ustazah
: Wa'alaikumussalam.

Kadang-kadang kita rasa penat dan lelah dengan segala macam ujian yang menimpa kita dalam hidup. Rasa seolah-olah tiada keadilan untuk kita, sedangkan Allah itu Maha Adil. Sesungguhnya ujian itu untuk menguji kesungguhan kita. Dan Allah tidak membebani kita dengan apa yang kita tidak mampu. Bersabarlah dan bertabahlah wahai jiwa-jiwa yang diuji, Allah sudah janjikan cahaya di hujung perjalanan.

Rujukan lain:
Jangan Putus Asa Dengan Berdoa | iluvislam.com + discover the beauty of islam
Kepentingan Berdoa Dalam Hidup Mukmin
Mengapa Perlu Berdoa? | Jiwa Positif Hidup BerTuhan (JPHBT)

Ini Cerita Tentang Kami: Adab berdoa


Hadiah Dari Melaka Untuk Diorang

Hari ni ke Melaka buat kesekian kalinya.

Ada kenduri sahabat kat Taman Peringgit Jaya. Lepas kenduri tu, driver ajak ke Zoo Melaka. Masuk RM10.00 untuk dewasa. So, dapat la jumpa beberapa haiwan eksotik seperti di bawah.

Atas ni lemur ape entah, dia sangat comel sebab tak takut orang. Boleh la beramas-mesra barang sesaat dua dengan dia sebelum dia bertindak ganas. Ahaha~ Tapi tadi dia behave aje. :)

Yang ni, biasalah kan, iguana. Cicak gergasi di kepulauan Banda. Eh, memandai aje saya ni. :p

Ada lagi haiwan lain, tapi gambar-gambar tu kat tab driver. Apapun, dua-dua haiwan dalam gambar kat atas ni, tak mampu untuk saya bawak balik ke rumah nak bagi kawan dengan Cici dan Mulan. Maka, saya pun carik la benda lain sebagai pengganti seperti di bawah.

Haa... Kan ada tu macam iguana jugak.
Cici yang da dewasa pun buat muka terpaksa excited tengok benda-benda pelik ni. =.=

Mulan pulak, da tak sabar nak main.

Cici pun macam biasalah, dengan bakat kepimpinan yang ada, mengagihkan tanggungjawab menghiburkan kengkawan baru tu.

Cici:
 Nah, pi main lipas ni kayyy.
Mulan:
 Alaaa...lipas je ke?
Cici:
 Nkoo kecik lagi!!!

Cici:
 Cicak ni biar aku main.

=.=

P/S:
 Tuan diorang ni pulak bawak balik hama jantan bak kata PCM. Gatal-gatal badan ni ha... T_T


Hutang Emas Boleh Dibayar...

Hutang budi dibawa mati.

Ataupun, versi penuh dia...

Pisang emas dibawa berlayar,
Masak sebiji di atas peti,
Hutang emas boleh dibayar,
Hutang budi dibawa mati.

Pantun orang lama-lama. Dulu kat sekolah, belajar pantun ni gak kan? Dah familiar sangat pantun ni dikalangan masyarakat kita.

Hutang. Sape rasa dia ada berhutang dengan sesape? Hutang kat sini dalam kategori ayat ketiga dalam pantun kat atas. Hutang duit, harta benda, emas, perak, etc yang material-material ni la. Ye la, kalau boleh kita ni rasanya tak nak lah berhutang dengan sesiapa, tapi bila tiba satu keadaan yang mendesak, bila kita sangat-sangat perlukan duit, kita terpaksa jugak berhutang. Kadang-kadang dengan kawan-kawan, kadang-kadang dengan ahli keluarga, tak kisahlah dengan sesape, dengan janji bahawa nanti kita akan bayar balik hutang tu bila dah ada duit.

Pernah dengar tak, kat akhirat kelak, orang yang berhutang dan tak melangsaikan hutangnya, akan carik pemiutang dia? Haa...bayangkan, masa semua tengah kalut nak timbang amal dan dosa, kita sibuk pulak nak carik pemiutang sebab nak langsaikan sebelum diri kita ditimbang. Pemiutang pun, tetiba ter
drag
 masa nak lintas titian sirat sebab tetiba kena panggil oleh penghutang. Tu bayangan saya. Gambaran kejadian sebenar, hanya Allah yang Maha Mengetahui.

Erm...kalau kita takut susah kat akhirat nanti, usahakanlah untuk langsaikan hutang kita kat dunia. Kalau tak mampu bayar semua, bayar ansur-ansur. Bila ada duit je, bagi sikit. Lama-lama insya'Allah boleh langsai kan? Pemiutang pun, kena ingatkan penghutang untuk langsaikan hutang dia. Risau pulak hutang dibawa mati, tak dihalalkan oleh pemiutang. [Malah, kalau manusia tak maafkan kita bila kita buat salah kat diorang, Allah laaaaaagii takmo ampunkan dosa kita.] Naudzubillah.

Tu hutang dengan manusia. Hutang kita dengan Allah? Tepuk dada, tanya iman.

P/S:
 Hutang PTPTN pun belum langsai lagi.


Jangan Berumah Di Tepi Pantai...

Sebuah rumah di tepi pantai | Di Sayap Kupu-Kupu Terbang

Jika takut dilambung ombak.

Jangan berani pelawa orang awam isi borang soal selidik, kalau takut kena reject. =.=

Masalahnye realiti masyarakat Malaysia memang cenggitu. Bila orang lagak rupa macam agen-agen jual barang ni datang mendekat, terus ditolak mentah-mentah tanpa dengar dulu ape yang diorang nak sampaikan. Takut kena beli ape-ape, takut kena bayar ape-ape, takut kena tipu gores dan menang pun ade gak. Ohoho~

Tapi ada jugak yang open-minded sikit, diorang dengar dulu ape yang kita nak cakap. Kalau diorang berminat, diorang tanya lebih-lebih sikit. Kalau tak berapa berminat sangat, angguk-angguk aje. Kalau tak berminat, diorang tolak elok-elok. Yang pesen terus tolak mentah-mentah seperti perenggan di atas tu mungkin sebab diorang nak cepat lah kan?

Tapi tapi tapi... Kalau yang pesen buat muka kerek dan angkuh sambil nada suara pun sombong semacam tu, memang lerr boleh menambah titik hitam di hati para peraih responden. Malah, menyebabkan semangat yang mulanya menggunung tinggi, jatuh merundum tetiba. Terus takut nak mencuba lagi, sebab takut kena reject kaw-kaw lagi dan lagi. =.=

Tapi tugas kena tetap dijalankan. Nak tak nak, hati kena kering. Target responden masih jauh lagi tu. Entah sempat ke tak, nak capai dalam dua hari lagi. Moga Allah permudahkan.

P/S II:
 Tugasan luar kali ni menyaksikan beg putih itu terputus tali jugak akhirnya, konfirm da kena beli baru. =.=


Jenjalan Dengan Diorang Lagi

Dah lamanya tak update. =.=

So, kali ni nak update pasal jenjalan carik makan hari tu bersama kengkawan blogger. Actually, datang KL sebab nak claim baucar buku PTS kat PBAKL. Plan la dengan
Iffah
, then ajak yang lain-lain jugak, malangnya
Nadh
 &
kak Elly
 je yang tak bizi pada hari Sabtu lepas.

Sampai KL tu, 2 jam jugak menunggu driver datang amek. Ye, saya tak pandai drive walaupun da ade lesen, kesiannya saya. =.= *padahal, memang datang naik bas* Bila masuk kereta MyVi purple Iffah, meluap-luap api kemarahan bila tengok benda kat bawah ni.

Mana aciii! Nadh da beli awal-awal da Sunan Musafir kulit tebal, sampai 5 bijik nkooo~ Maka sepanjang perjalanan menuju ke Stesen LRT Ampang untuk menjemput kak Elly, sumpah seranah kedengaran berpanjangan di dalam kereta. =.= Apapun, sumpah seranah akhirnya berhenti bila saya pun akhirnya dapat benda kat bawah ni.

Berbaris panjang jugak manusia-manusia kat bilik Karangkraf sebab nak amek tandatangan Ramlee Awang Murshid (RAM). Suka tengok penulis siri Laksamana Sunan ni, nampak tenang dan bersahaja. Nampak pendiam juga, tapi mudah tersenyum. Bila Nadh nak amek gambar dan PAKSA dia berdiri, RAM pun senyum dan berdiri. Bila tengok RAM, rasa macam perwatakan Laksamana Sunan tu ada dalam dia. :)

Sebelum ke Karangkraf tu, gi booth PTS dulu. Amek baucar PTS RM50. Bayangkan lerr, dalam bilik yang begitu ramai orang kat area PTS tu, nak kena carik buku untuk cukupkan RM50 dalam masa yang singkat. =.= Buku ape la nak rembat, jenuh belek-belek sambil intai-intai Iffah dengan blogger
Woofer Storm
 yang turut datang ke PBAKL sebab nak jumpa Iffah. Eh!!! :p Akhirnya, rembat empat buah buku baru dari PTS macam kat bawah.

Lepas borong buku, kami gi Dewan Tun Razak pulak tengok exhibition sukan. Ada banyak rerobot dan kereta kat situ. Mula-mula kami yang gegirls ni melangkah dengan lemah-longlai aje masuk dewan tu. Ye lah, mesti bosan exhibition ni. Tapi bila nampak robot je, kami mula lupa daratan. Semua gambar nak amek, semua benda nak pegang, termasuklah berangan memiliki Lamborghini putih sebijik. =.=

Disebabkan da agak lewat nak berangkat pulang ke Johor dan mak dah melarang balik malam, maka saya ingat nak bermalam kat KL aje. Mula-mula mesej kengkawan, tapi suma tak respon, so decide nak duk hotel aje. Kami ke Ampang, sebab pernah duk hotel kat Ampang masa gathering raya dulu. Memula tu, just check in saya sorang, yang lain nak balik rumah masing-masing. Sob sob sob. T_T

Tapi lepas makan, Allah bagi ilham kat kawan-kawan untuk join tido sekali. Alhamdulillah, ade jugak peneman. Tu pun, dengar kata kak Elly, ada 'peneman' lain gak kat bilik sebelah malam tu. Errrr... Saya tido mati kot, tak dengar ape-ape. =.=

Esoknyee~ Ajak diorang pi Pusat Sains Negara lak, sebab ada orang tu berhajat nak tengok dinasour tapi tak kesampaian semalamnye. Kesian kat orang tu kan. Kang nanges hentak kaki lak kang. Hahaha~ Tapi pagi tu masa kol, tak excited lak dia bila kita ajak pi tengok dinasour. =.=

Mungkin sebab mamai lagi. Ermmm.

Untuk tengok dinasour dan bermain-main dengan diorang ni, tiket masuk adalah RM15 untuk orang dewasa. Untuk student yang ade ID card, bayar RM12 je. Tapi untuk kanak-kanak macam saya, saya tak ingat pulak berapa harga dia. Errr... :p

Masa mula-mula masuk tu terkejut jugak tengok kepala dinasour bergerak. Nasib baik tak pengsan. Maaf kepada yang terkena tampar bahu sebab itu tindakan refleks membawa maksud "
bahaya di hadapan
". =.=

Kalau nak pi tengok dinasour ni, kena bawak DSLR kayyy. Eh, kamera compact pun leh jugak. Cuma lagi best kalo pixel tinggi. Gambar kami ni guna henset aje. Huhuhu. Pameran dinasour ni sampai 31 Julai 2012. So, sape yang dekat-dekat PSN tu leh la melawat diorang. Kalo pi nanti, kemsalam kat Sunahsorus kayyy~ Eh!!!

Lepas tengok dinasour kami jenjalan sekitar PSN tu je, tengok rerama sambil shooting gambar. Sekitar kawasan PSN tu memang best amek gambar sebab landskap & view dia cantik. Leh piknik-piknik lagik~ Erk!

Apapun, terima kasih kat kengkawan yang sudi teman jenjalan walaupun plan suma last minute. Entah dah ikut perangai sape ni buat aktiviti last minute. Kihkihkih~ Maaf atas salah silap, sumpah seranah dan terlebih gurau, saya sayang semua~ ^_^


Jom Mandi~~~

Sape tak mandi lagi tu haaa?

Ish ish ish. Tau tak, mandi ni ada banyak kelebihan dia? Meh baca meh~

Gambar dari
cahayacinta.com

Mandi boleh mengurangkan atau mengelakkan tekanan dan membantu meningkatkan sistem kekebalan tubuh badan.

Dengan merendamkan kaki ke dalam air panas selama beberapa minit, ia dapat membantu menyembuhkan pelbagai penyakit atau masalah yang mengganggu kesihatan diri antaranya seperti sakit kepala, selsema, hidung berdarah, sembelit dan kekurangan tidur.

Mandi air panas pada suhu sekitar 32 hingga 35 darjah Celsius pula akan membuka ruang yang dapat mengeluarkan toksin, menurunkan paras gula, memelihara usus besar serta menyembuhkan masalah sakit otot.

Menurut kajian saintis dari Jepun pula, apabila berendam di dalam air panas selama 10 minit, ia boleh memperbaiki tahap kesihatan jantung terutama kepada golongan lelaki.

Kajian dilakukan oleh New England Journal of Medicine mendapati dengan berendam selama 30 minit dalam air suam amat baik untuk penghidap kencing manis. Amalan ini dapat  menurunkan paras gula dalam darah sebanyak 13 peratus.

Mandi air sejuk pun ada kelebihannya. Ia berfaedah untuk meredakan ketegangan.

Haaa... Nak sihat tak??? Pi mandi sekarang!!!

Sumber:
 RAPI 15 Mei 2012


Kalau Da Nampak Tanda-tanda Tu...

Sasuke is sick - paperchild
 by *Lowra33 on deviantART

Kalau da nampak tanda-tanda nak sakit tu...

Relax dan tenangkan hati

Banyakkan selawat syifa'

Minta pada Allah supaya pelihara kesejahteraan diri

Tido awal dari biasa

Rehat secukupnya

Makan ikut masa yang tetap

Minum air kosong banyak-banyak

Mandi lebih banyak kali dari biasa

Makan ubat yang sepatutnya

Rehat sebentar dari aktiviti yang akan memudaratkan

Cuba ceriakan diri dengan kawan-kawan

Senyum dan ketawa tu terapi ^_*

Setkan dalam minda, tak lama lagi sihat la tu...

Sekadar memberi pesanan kepada diri sendiri yang da makin kurang imun sejak akhir-akhir ni... Nak amek tips ni untuk kamu-kamu pun boleh juga... ^_^


Kenapa DP FB Berwarna Coklat dan Bertutup Mata?

"My current profile picture shows a prisoner. Brown is the color of clothing enforced by the Israeli prison service on the Palestinian prisoners. The logo on the right means "Shabas" and it is an abbreviation for the Israeli Prison Service. The purpose of changing this DP is to spread the awareness about our brothers and sisters' struggles being imprisoned in Israel and currently on Hunger Strike.

Changing the DP cannot help them all at once but rather to get people to notice what is happening in Palestine currently so that all muslims can make du'a for them. And, that will change something.

Do you know about this before? Well, now you know, and the change of my DP is a success."

DP Facebook

Mungkin ramai yang tertanya-tanya kenapa ramai yang tukar DP kat Facebook kepada DP berpakaian coklat dan bertutup mata. Ada jugak yang tertanya-tanya, adakah DP bertutup mata menjadi trend sekarang ni? Maka, atas tu saya copy paste dari Facebook jugak, da ramai yang share. Alhamdulillah, da ramai yang sedar dan tahu tentang benda ni.

Contoh cover FB

Hari ni, 15 Mei, Hari Nakbah. Sudah 64 tahun Palestin dirampas. Ia diperingati oleh rakyat Palestin, orang Arab dan pejuang Islam seluruhnya, sejak 1948, sebagai memperingati hari rakyat Palestin dihalau dan dibantai beramai-ramai dari negara mereka sendiri. Yaumunnakbah ini kalau diterjemahkan maknanya: Day of The Catastrophe, menggambarkan betapa dasyatnya peristiwa tersebut.

Sama-sama kita doakan saudara-saudara kita kat Palestin. Apa yang kita buat ni walaupun sedikit, moga Allah kira sebagai sumbangan untuk pembebasan Palestin. Insya'Allah.

Lagi gambar DP FB berwarna coklat -->
Gambar Solidariti Buat Palestin

P/S:
 Hari ini juga hari lahir adik bongsu saya.

P/S I:
 Kat twitter pun da mula bergelombang coklat.


Macam Manalah Agaknya...

Bersyukurlah... Kerana kamu masih mampu mencurahkan idea dalam penulisan...